Γιατί η Ουκρανία διαμαρτύρεται για το «Emily in Paris»; - iefimerida.gr\nΓιατί η Ουκρανία διαμαρτύρεται για το «Emily in Paris»;\nH Λίλι Κόλινς στο «Emily in Paris» /Φωτογραφία: Instagram/Emilyinparis\nΤα παράπονά του το Netflix εξέφρασε ο υπουργός Πολιτισμού της Ουκρανίας για την μεταφορά ενός χαρακτήρα από το Κίεβο στην σειρά «Emily in Paris».\nΗ δημοφιλής σειρά ακολουθεί μια νεαρή Αμερικανίδα, την οποία υποδύεται η Λίλι Κόλινς, η οποία ταξιδεύει στη γαλλική πρωτεύουσα για δουλειά. Στον δεύτερο κύκλο όμως της σειράς, που κυκλοφόρησε λίγες ημέρες πριν από τα Χριστούγεννα, παρουσιάζεται μία Ουκρανή συμμαθήτρια της Έμιλι στα μαθήματα γαλλικών, η Πέτρα, η οποία κλέβει ένα πανάκριβο κατάστημα κατά τη διάρκεια μιας εξόδου για ψώνια με την πρωταγωνίστρια.\nΗ Έμιλι της σειράς με την Πέτρα, την Ουκρανή συμμαθήτριά της στο μάθημα γαλλικών\n«Προσβλητική και απαράδεκτη»\nΟ υπουργός Πολιτισμού, λοιπόν της Ουκρανίας, Ολεξάντερ Τκατσένκο χαρακτήρισε την φιγούρα της Πέτρα ως «προσβλητική». Να σημειωθεί ότι η Πέτρα, την οποία υποδύεται η Ουκρανή ηθοποιός Ντάρια Παντσένκο, απεικονίζεται επίσης πως έχει κακή αίσθηση της μόδας και φοβάται μήπως απελαθεί. «Στην σειρά Emily in Paris, έχουμε τη μορφή μιας Ουκρανής που είναι απαράδεκτη. Είναι επίσης προσβλητική» έγραψε ο Τκατσένκο στο Telegram. «Έτσι φαίνονται οι Ουκρανοί στο εξωτερικό;» πρόσθεσε.\nΣύμφωνα με τα ουκρανικά μέσα ενημέρωσης, ο υπουργός Πολιτισμού έστειλε επιστολή στην υπηρεσία streaming διαμαρτυρόμενος για τον τρόπου που αποτυπώνεται η Ουκρανή.\nΚαι ένας Ουκρανός κάτοικος του Παρισιού συμφώνησε με την κριτική του. «Ο τρόπος με τον οποίο αντιμετωπίζεται η εικόνα των Ουκρανών στην δεύτερη σεζόν του Emily in Paris, στο 4ο επεισόδιο, είναι το απόλυτο σκάνδαλο και ντροπή» έγραψε η Γεγβένιγια Χαβρίλκο σε μια ανάρτηση στο Instagram, η οποία έχει συγκεντρώσει περισσότερα από 75.000 likes.\nΟι τρεις πρωταγωνίστριες της σειράς «Emily in Paris»\nΆλλοι πάλι, επέλεξαν να υπερασπιστούν την σειρά, όπως η Ουκρανή παραγωγός ταινιών Νατάλκα Γιακίμοβιτς η οποία είπε: «Σε μια τηλεοπτική σειρά, οι αρνητικοί χαρακτήρες μπορεί να είναι οτιδήποτε άλλο εκτός από Ουκρανοί; Προφανώς, όλοι θα θέλαμε να είναι από τη Μόσχα, αλλά δεν παίρνεις πάντα αυτό που θέλεις».\nΠάντως, δεν είναι η πρώτη φορά που η σειρά «Emily in Paris» δέχεται κριτική για την απεικόνιση διαφορετικών εθνικοτήτων. Όταν κυκλοφόρησε η πρώτη σεζόν, επικρίθηκε ιδιαίτερα στη Γαλλία, για την προώθηση στερεοτυπικών εικόνων της πόλης και των κατοίκων της. Παρουσίαζε, σύμφωνα με πολλούς, τους Γάλλους ως αγενείς που φορούν μπερέδες και συχνά απατούν τους συντρόφους τους. Στον νέο κύκλο εμφανίζεται επίσης ένας νέος ήρωας, ο Άλφι, ένας στερεότυπος Βρετανός που περνά την ώρα του πίνοντας σε παμπ και βλέποντας ποδόσφαιρο.\nΟ Ντάρεν Σταρ, ο δημιουργός της σειράς, όμως έχει υπερασπιστεί στο παρελθόν την εκπομπή, λέγοντας ότι «δεν λυπάται που παρουσιάζει το Παρίσι μέσα από έναν λαμπερό φακό». Ο Σταρ πρόσθεσε ως βασίστηκε στις δικές του εμπειρίες από την επίσκεψή του στην γαλλική πρωτεύουσα. «Ήθελα να παρουσιάσω το Παρίσι με έναν πραγματικά υπέροχο τρόπο που θα ενθάρρυνε τον κόσμο να ερωτευτεί την πόλη με τον τρόπο που την έχω ερωτευτεί εγώ» είχε δηλώσει στους New York Times.\nΔΙΑΒΑΣΤΕ ΠΕΡΙΣΣΟΤΕΡΑ EMILY IN PARIS ΟΥΚΡΑΝΙΑ υπουργός Πολιτισμού


GO FOR MORE - Τεύχος 06 by GO FOR MORE - issuu\nΤεύχος 06. ΣΕΠΤΕΜΒΡΙΟΣ|ΟΚΤΩΒΡΙΟΣ 2013\nΑΝΑΣΤΑΣΙΑ ΖΑΜΠΟΥΝΙΔΗ ΑΥΤΟΚΙΝΗΤΟ\nBMW X6 M Η «ΜΕΓΑΛΗ» ΤΩΝ ΔΡΟΜΩΝ ΠΡΟΟΡΙΣΜΟΣ\nΓΑΛΛΙΑ - GORGES DU VERDON ΠΝΕΥΜΑΤΙΚΗ ΥΓΕΙΑ\nΤΟ ΔΙΚΑΙΟ ΤΗΣ ΚΑΡΔΙΑΣ\n„Το να περπατάς με ένα φίλο στο σκοτάδι είναι καλύτερο από το να περπατάς μόνος στο φως.“ Helen Keller (1880-1968), Αμερικανίδα συγγραφέας. Φωτογραφία: Νίκος Γκούμας\nΤΕΥΧΟΣ 06. ΣΕΠΤΕΜΒΡΙΟΣ | ΟΚΤΩΒΡΙΟΣ 2013\nαι να που είμαστε πάλι κοντά σας, με το 6ο μας τεύχος. Το GO FOR MORE αποχαιρετά το καλοκαίρι και έρχεται ολόφρεσκο να σας συντροφεύσει στις φθινοπωρινές σας μέρες. Τα θέματά μας όπως κάθε φορά ενδιαφέροντα, πρωτότυπα, έχουν πάντα κάτι να πουν, να ενημερώσουν και να προβληματίσουν.\nΑυτή τη φορά οι σκέψεις μας αφορούν στη δικαιοσύνη. Μια τόσο σημαντική αρετή, τόσο απαραίτητη για κάθε άνθρωπο ξεχωριστά, αλλά και για κάθε κοινωνία ως σύνολο. Τι ακριβώς είναι η δικαιοσύνη και πόσο επιτεύξιμη είναι η ισότιμη κατανομή της; Ένα θέμα μεγάλο, αλλά κυρίως επίκαιρο για την ελληνική κοινωνία. Προσπαθήσαμε να την προσεγγίσουμε από διάφορες πλευρές, από τον σπουδαίο ρόλο που είχε για τους αρχαίους Έλληνες, τη σημασία της στη μυθολογία μας, αλλά και στη σύγχρονη κοινωνία. Το σημαντικότερο που μάθαμε μέσα από την αναζήτηση γύρω από το θέμα αυτό, είναι ότι η δικαιοσύνη δεν βρίσκεται τόσο στους νόμους που διέπουν μια κοινωνία, αλλά είναι ριζωμένη βαθιά στην καρδιά κάθε ανθρώπου. Για το ταξίδι μας αυτή τη φορά επισκεφθήκαμε τη νότια Γαλλία. Όχι όμως κάποιο γνωστό, κοσμοπολίτικο μέρος, αλλά μία τοποθεσία που θα έπρεπε να είναι γνωστή για την ιδιαίτερη ομορφιά της. Πήγαμε στο φαράγγι του Verdon, ένα πραγματικά σπάνιο αξιοθέατο, το οποίο θέλαμε οπωσδήποτε να γνωρίσετε. Το τοπίο άγριο και μυστηριακό. Η μαγευτική αίσθηση και το δέος που προκαλεί το βάθος του φαραγγιού, είναι πράγματα για τα οποία αξίζει κανείς να μιλά. Επισκέπτες έρχονται από ολόκληρο τον κόσμο, καθώς το Verdon είναι γνωστό ως το Grand Canyon της Ευρώπης. Και φυσικά, με ποιο αυτοκίνητο θα μπορούσαμε να επισκεφτούμε ένα τέτοιο άγριο μέρος, αν όχι με ένα θηρίο; Σε αυτό το τεύχος οδηγήσαμε την ογκώδη BMW X6 M των 555 ίππων. Ένα αυτοκίνητο για όλα. Είτε σε ανοιχτό δρόμο και υψηλές ταχύτητες, είτε σε απαιτητικές στροφές και κακοτράχαλους δρόμους, το τεραστίων διαστάσεων αυτοκίνητο της BMW μετέτρεψε την οδήγηση σε μια αξέχαστη εμπειρία. Τα υπερσύγχρονα συστήματα που είναι εξοπλισμένη, η τεχνολογία της,\nαλλά και ο πολυτελής της χαρακτήρας, μας έκαναν να λυπηθούμε ιδιαίτερα που αναγκαστήκαμε να την αποχωριστούμε. Ακόμη κι έτσι όμως, μπορούμε πάντα να την ονειρευόμαστε… Γυρνώντας από ένα υπέροχο ταξίδι με ένα επίσης υπέροχο αυτοκίνητο, χρειαστήκαμε έξυπνους τρόπους να ξεπεράσουμε το άγχος του αποχωρισμού. Δοκιμάσαμε τη σωματική άσκηση ως τον καλύτερο και πιο φυσικό τρόπο για να διώξουμε το άγχος από την καθημερινότητα στην οποία επιστρέψαμε. Στη στήλη „Υγεία & Ευεξία“ θα μάθετε κι εσείς πώς η σωματική άσκηση βοηθά το σώμα να ξεπερνά τα συμπτώματα άγχους, που είτε λίγο είτε πολύ, όλοι βιώνουμε με τους σύγχρονους ρυθμούς ζωής. Κι επειδή GO FOR MORE χωρίς μία προσωπικότητα δεν γίνεται, αυτή τη φορά στις σελίδες μας φιλοξενούμε την Αναστασία Ζαμπουνίδη. Επιλέξαμε να βάλουμε μια Ελληνίδα που είναι διάσημη εκτός συνόρων, η οποία κάνοντας τον προσωπικό της αγώνα έχει καταφέρει να χτίσει μια λαμπρή καριέρα. Η Αναστασία είναι ένα νέο, γλυκό κορίτσι που μας κάνει περήφανους με το ήθος της, με την επιτυχία και την αποδοχή της από το ευρωπαϊκό κοινό και φυσικά με το ζωντανό ελληνικό της ταμπεραμέντο. Σκοπός μας είναι να σας παρουσιάζουμε, εκτός από διάσημους Έλληνες εντός συνόρων και προσωπικότητες που τιμούν τον Ελληνισμό στο εξωτερικό. Γιατί αυτοί που πραγματικά προσπαθούν για τη χώρα τους, το λιγότερο που αξίζουν είναι να τους γνωρίζουμε και να τους ευχαριστούμε! Αγαπητοί αναγνώστες του GO FOR MORE, σας ευχόμαστε καλή ανάγνωση!\nΠΡΟΣΩΠΙΚΟΤΗΤΕΣ ΑΝΑΣΤΑΣΙΑ ΖΑΜΠΟΥΝΙΔΗ – Και πετυχημένη… και Ελληνίδα!\nΥΓΕΙΑ & ΕΥΕΞΙΑ Η ΑΣΚΗΣΗ ΝΙΚΑ ΤΟ ΑΓΧΟΣ\nΣελ. 6 Αναστασία Ζαμπουνίδη – Η Ελληνίδα που μας κάνει περήφανους.\nΠΡΟΟΡΙΣΜΟΣ GORGES DU VERDON – Το Grand Canyon της Ευρώπης\nΑΥΤΟΚΙΝΗΤΟ BMW X6 M – Η Miss Big της BMW\nΠΝΕΥΜΑΤΙΚΗ ΥΓΕΙΑ ΔΙΚΑΙΟΣΥΝΗ – Ως ηθική συμπεριφορά\nΑΣΟΝ – Η ορχηστρική μουσική γεννιέται εδώ\nΣελ. 18 BMW X6 M – Η νέα Χ6 Μ θυμίζει κάτι από τεθωρακισμένο.\nGorges du Verdon – Το φαράγγι του Verdon αποτελεί μία από τις ξεχωριστές ομορφιές της ηπείρου μας. Σελ. 12\nΚΑΙ ΠΕΤΥΧΗΜΕΝΗ… ΚΑΙ ΕΛΛΗΝΙΔΑ! ΕΙΝΑΙ ΝΕΑ, ΟΜΟΡΦΗ ΚΑΙ ΔΙΑΣΗΜΗ. ΕΙΝΑΙ ΔΗΜΟΦΙΛΗΣ ΣΤΗΝ ΤΗΛΕΟΡΑΣΗ, ΤΟ ΡΑΔΙΟΦΩΝΟ, ΑΛΛΑ ΚΑΙ ΣΤΑ ΜΕΓΑΛΥΤΕΡΑ CLUBS ΤΗΣ ΕΥΡΩΠΗΣ. Η ΑΝΑΣΤΑΣΙΑ ΤΑ ΕΧΕΙ ΟΛΑ. ΤΟ ΜΕΓΑΛΥΤΕΡΟ ΑΤΟΥ ΤΗΣ; ΕΙΝΑΙ ΕΛΛΗΝΙΔΑ ΚΑΙ ΜΑΣ ΚΑΝΕΙ ΠΕΡΗΦΑΝΟΥΣ!\nΑναστασία γεννήθηκε και μεγάλωσε στη Γερμανία από Έλληνες γονείς. Η μητέρα της κατάγεται από τη Νάουσα και ο πατέρας της από την Ορεστιάδα. Τελειώνοντας το σχολείο μετακόμισε στο Λος Άντζελες, ενώ δύο χρόνια μετά επέστρεψε στο Βερολίνο όπου σπούδασε επιστήμες επικοινωνίας. Τα πρώτα βήματα στην καριέρα της τα έκανε παράλληλα με τις σπουδές της, ως αρχισυντάκτρια και παρουσιάστρια μουσικών εκπομπών. Το 1994 ξεκίνησε να εργάζεται στον Kiss FM Βερολίνου και αργότερα στον Radio Energy επίσης Βερολίνου ως DJ και δημοσιογράφος, ενώ πολύ σύντομα απέκτησε τη δική της ραδιοφωνική εκπομπή, με τίτλο Crazy Dazy. Το γερμανικό κοινό μαγεύεται από το ελληνικό της ταμπεραμέντο και σύντομα η Αναστασία θα γίνει η Ελληνίδα ντίβα. Αρχίζει να παίζει σε μεγάλα clubs ως DJ και γίνεται γρήγορα γνωστή για τις ικανότητές της να ξεσηκώνει τα πλήθη με τη μουσική της. Η Αναστασία έχει αρχίσει να χτίζει μια λαμπρή καριέρα, η ίδια όμως παραμένει ταπεινή και χαμογελαστή, το γλυκό εκείνο κορίτσι που ήταν πάντα. Το 1999 και για επτά συνεχόμενες χρονιές, παρουσιάζει στο MTV Germany την μοναδική τότε καθημερινή ζωντανή εκπομπή «Select MTV» (Επιλέξτε MTV). Παράλληλα, το 2001 ξεκινά να παρουσιάζει μεγάλες τηλεοπτικές εκπομπές, σημαντικότερη από τις οποίες είναι το «Wetten Dass..», το δημοφιλέστερο ψυχαγωγικό σόου στην Ευρώπη,\nμετά το αντίστοιχο Βρετανικό πρόγραμμα «You Bet», στον ρόλο της συμπαρουσιάστριας δίπλα στον Thomas Gottschalk. Το 2006 την ζητά ένα από τα μεγαλύτερα γερμανικά κανάλια, το Deutsche Welle στο οποίο παρουσιάζει τη δική της εκπομπή. Παράλληλα με την τηλεόραση, η Αναστασία δεν ξεχνά και την πρώτη της αγάπη, το ραδιόφωνο. Παρουσιάζει εκπομπές στον Radio DJ και στον Radio RS2 του Βερολίνου, ενώ επεκτείνει τις εμφανίσεις της ως DJ σε μεγάλα clubs της Γερμανίας, της Αυστρίας και της Ελβετίας. Τα τελευταία χρόνια έχει διευρύνει το είδος των τηλεοπτικών εκπομπών που παρουσιάζει και ασχολείται εκτός από τη μουσική, με θέματα που αφορούν στις γυναίκες αλλά και θέματα κοινωνικού και επιμορφωτικού χαρακτήρα. Η ίδια δήλωσε στο GO FOR MORE από πού αντλεί δύναμη και ζωντάνια και συνεχίζει αυθεντική παρά τη μεγάλη της επιτυχία: „Η δουλειά μου είναι πολύ συναρπαστική και με γεμίζει, όμως στο τέλος της ημέρας είναι απλώς μια δουλειά. Μου αρέσει το γεγονός πως ψυχαγωγώ τον κόσμο και στο εγγύς παρελθόν και παρόν ενημερώνω τον κόσμο για θέματα που αφορούν στα δικαιώματα των ζώων ή θέματα σχετικά με τη βιομηχανία τροφίμων. Χωρίς όμως την οικογένεια και τους φίλους δίπλα μας, καμία δουλειά δεν είναι αρκετή. Συναντώντας διάσημους ανθρώπους, πλούσιους και επιτυχημένους στη διάρκεια της καριέρας μου, συνειδητοποίησα ότι για όλους μας\nένα είναι κοινό: η προσπάθεια για προσωπική ευτυχία“. Η Αναστασία Ζαμπουνίδη είναι από τις πιο αγαπητές φυσιογνωμίες του ευρωπαϊκού κοινού, ο προσωπικός της αγώνας όμως δεν περιορίζεται μόνο σε ό,τι έχει να κάνει με την καριέρα της. Αγωνίζεται υπέρ των δικαιωμάτων των ζώων και συμμετέχει σε αγώνες για την κατάργηση των πειραμάτων σε αυτά. Συμμετέχει επίσης σε φιλανθρωπικές εκδηλώσεις της UNESCO. Στην καριέρα της έως τώρα έχει πάρει συνεντεύξεις από μεγαθήρια της παγκόσμιας μουσικής σκηνής. Ο καλλιτέχνης όμως που ήταν η πιο ενδιαφέρουσα εμπειρία για την Αναστασία, ήταν ο Marilyn Manson. „Μόλις λίγες ημέρες πριν από την συνέντευξη που πραγματοποιήσαμε στο Μόναχο όπου εμφανιζόταν, γρονθοκόπησε έναν δημοσιογράφο στα παρασκήνια. Έτσι, μπορώ να πω ότι ήμουν κάπως φοβισμένη! Παρόλα αυτά ήταν κύριος, ευγενέστατος και πάνω από όλα ευφυής“. Τα σχόλια που αποκομίζει για την καταγωγή της δεδομένων των δυσκολιών μεταξύ των δύο χωρών, είναι πάντα θετικά. „Ο κόσμος αγαπάει το γεγονός ότι είμαι Ελληνίδα. Η καταγωγή μου αποτελούσε πάντα μέρος των συνεντεύξεων στις τηλεοπτικές εκπομπές. Ακόμη και τώρα, όλοι γνωρίζουν πως οι Έλληνες είναι καλοί και αξιαγάπητοι άνθρωποι, πολλοί φίλοι μου εξάλλου συνεχίζουν να προτιμούν την Ελλάδα για τις διακοπές τους. Απλώς τώρα είναι μια πολύ δύσκολη οικονομική περίοδος και όλοι ελπίζουμε να καλυτερέψουν τα πράγματα για τους Έλληνες το συντομότερο δυνατό. Δεν είμαι αρμόδια στην πολιτική ή την οικονομία, όμως προσωπικά, ελπίζω να υπάρξουν ειλικρινείς, αξιόπιστοι πολιτικοί στο μέλλον της ελληνικής κυβέρνησης“.\nΓια τις διακοπές της προτιμά την Ελλάδα, την οποία θεωρεί την ομορφότερη χώρα σε ολόκληρο τον κόσμο. Προορισμοί της είναι σταθερά η Νάουσα και η Θεσσαλονίκη, αλλά και η Νάξος και η Κρήτη, νησιά στα οποία έχει καλούς φίλους. Δυστυχώς στα άμεσα επαγγελματικά της σχέδια δεν περιλαμβάνεται η Ελλάδα, όμως η ίδια δήλωσε πως τον Οκτώβριο θα βρίσκεται στη νότια Κρήτη για διακοπές. „Ανυπομονώ για τον ήλιο της, τη θάλασσα και το υπέροχο φαγητό της“!\nΣΧΟΛΗ OΔΗΓΩΝ Δ. ΚΑΠΕΛΕΡΗΣ\nΚέντρο θεωρητικής εκπαίδευσης Διπλώματα όλων των κατηγοριών Ανανεώσεις - Μετεκπαιδεύσεις - ΚΤΕΟ\nΝΕΕΣ ΜΕΙΩΜΕΝΕΣ ΤΙΜΕΣ!!\nΑρχιμήδους 58 16343 Ηλιούπολη Τηλ.: 210 9937081\n- 30% ΓΙΑ ΔΙΠΛΩΜΑ ΑΥΤΟΚΙΝΗΤΟΥ-ΜΟΤΟΣΥΚΛΕΤΑΣ ΕΠΙΠΛΕΟΝ -10% ΣΕ ΔΙΠΛΗ ΕΓΓΡΑΦΗ Μπουμπουλίνας 25 & Ευτέρπης 10 Αγ. Δημήτριος τηλ. 210-9754120 | κιν. 6974 817419\nΗ ΑΣΚΗΣΗ ΝΙΚΑ ΤΟ ΑΓΧΟΣ Από την Σοφία Δροσοπούλου, φωτογραφία: Dudarev Mikhail\nο άγχος είναι μια φυσιολογική αντίδραση που χρησιμοποιεί ο οργανισμός μας προκειμένου να αντιμετωπίσει μία δύσκολη κατάσταση. Δεν αποτελεί χαρακτηριστικό μόνο της σύγχρονης κοινωνίας. Από τις πρώτες κιόλας κοινωνίες, οι άνθρωποι αγχώνονταν στη θέα ενός άγριου ζώου ή όταν οι καιρικές συνθήκες κατέστρεφαν τη σοδειά τους. Το άγχος προκαλείται όταν πιστεύουμε ότι δεν μπορούμε να ελέγξουμε μια κατάσταση, ή όταν η κατάσταση αυτή μας είναι άγνωστη. Σε φυσιολογικά επίπεδα είναι εποικοδομητικό, καθώς μας κινητοποιεί να βρούμε τρόπους επίλυσης του προβλήματος.\nΤο άγχος γενικά διακρίνεται σε δύο κατηγορίες, το εποικοδομητικό (δημιουργικό) και το παθολογικό (καταστρεπτικό). Η διαφορά της σημερινής κοινωνίας με τις παλαιότερες, είναι ότι σήμερα όλο και περισσότεροι άνθρωποι υποφέρουν από παθολογικό άγχος. Ως τέτοιο ορίζεται μια μόνιμη αγχώδης κατάσταση, που συνήθως το άτομο δεν μπορεί να προσδιορίσει την αιτία (πολλές φορές άλλωστε δεν υπάρχει). Πρόκειται για μια έντονη αόριστη ανησυχία όπου τις περισσότερες φορές πηγή της δεν είναι κάποιο δυσάρεστο γεγονός, αλλά ο ίδιος μας ο εαυτός και η ψυχοσύνθεσή μας. ΠΟΤΕ ΠΡΕΠΕΙ ΝΑ ΑΝΗΣΥΧΗΣΟΥΜΕ; Όταν το άγχος μας δένει τα χέρια, όταν μας δυσκολεύει στις καθημερινές μας δραστηριότητες, όταν συνεχώς αυξάνεται δημιουργώντας το αίσθημα του φόβου και όταν παραμένει για μεγάλο χρονικό διάστημα (τουλάχιστον για έξι μήνες), είναι δείγματα ότι θα πρέπει να ζητήσουμε τη βοήθεια\nειδικού. Οι περισσότεροι άνθρωποι ευτυχώς, βιώνουν μια φυσιολογική κατάσταση άγχους, ή τουλάχιστον μια ελαφριά μορφή παθολογικού άγχους. Για τις περιπτώσεις αυτές, υπάρχουν πολλά πράγματα που μπορούμε να κάνουμε για να ξεμπλοκάρουμε τον εαυτό μας από το δυσάρεστο αυτό αίσθημα. Η ΑΣΚΗΣΗ ΩΣ ΠΡΟΛΗΨΗ Έρευνες έδειξαν πως η σωματική άσκηση, όχι μόνο βοηθά στην καταπολέμηση των συμπτωμάτων του άγχους, αλλά παίζει επίσης πολύ σημαντικό ρόλο και στην πρόληψη της εμφάνισής τους. Ο καθηγητής Ph.D. Michael Otto του Πανεπιστημίου του Mexico, ερευνά τα τελευταία χρόνια εναλλακτικές μεθόδους αντιμετώπισης του άγχους, πέρα από την κλασική φαρμακολογία. Σύμφωνα με τον ίδιο, η σωματική άσκηση σχετίζεται απόλυτα με τις συμπεριφορές υγείας, ενώ ο ρόλος της είναι ιδιαίτερα σημαντικός στην αντιμετώπιση προ-\nβλημάτων της διάθεσης και των αγχωδών διαταραχών. Συνεχίζοντας, μας ενημερώνει πως οι καταλληλότερες ασκήσεις που προετοιμάζουν τον οργανισμό για μια δύσκολη μέρα, είναι οι αερόβιες. Μισή ώρα βάδισμα, δέκα λεπτά ποδήλατο ή τρέξιμο το πρωί, ενισχύουν τον οργανισμό ώστε να μπορεί να αντεπεξέλθει στις στρεσογόνες καταστάσεις της ημέρας. Οι ειδικοί συμφωνούν πως, η σωματική άσκηση όχι μόνο θωρακίζει το σώμα μας ακόμη και πολλές ώρες μετά το τέλος της, αλλά μας βοηθά επίσης μακροπρόθεσμα να μην εμφανίζουμε έντονα συμπτώματα άγχους. Τι πιο χαλαρωτικό από μια βόλτα στη φύση; Βάλτε τις φόρμες σας και πηγαίνετε στο κοντινότερο πάρκο, κάντε μισή ώρα jogging, περπάτημα ή ποδήλατο και αφήστε πίσω τις έγνοιες της καθημερινότητας. Επιπλέον, επιλέξτε μια σωστή μεσογειακή διατροφή, ώστε ψυχή και σώμα να ενδυναμωθούν. Τα υπόλοιπα, θα τα αναλάβει ο ίδιος ο οργανισμός σας.\nPilates | Yoga | Zumba | TRX Reformer & Wunda chair\nΓούναρη 80 (1ος όροφος)\nΑνω Γλυφάδα Τηλ.: 210 96 44 161 studio@ananeapilates.gr www.ananeapilates.gr\nGORGES DU VERDON ΤΟ ΕΥΡΩΠΑΪΚΟ GRAND CANYON\nΤΟ ΦΑΡΑΓΓΙ ΤΟΥ VERDON ΑΠΟΤΕΛΕΙ ΜΙΑ ΑΠΟ ΤΙΣ ΞΕΧΩΡΙΣΤΕΣ ΟΜΟΡΦΙΕΣ ΤΗΣ ΗΠΕΙΡΟΥ ΜΑΣ. ΣΤΟ ΔΕΥΤΕΡΟ ΤΑΞΙΔΙ ΜΑΣ ΣΤΗ ΝΟΤΙΑ ΓΑΛΛΙΑ, ΘΑ ΓΝΩΡΙΣΟΥΜΕ ΚΑΙ ΤΗΝ ΠΟΛΗ ΤΗΣ AVIGNON. Παρουσίαση - Φωτογραφίες: H. Bredl\nια μία χώρα ισχύει ότι και για έναν άνθρωπο: η πρώτη άποψη μετράει. Προεξοχές και σπηλιές σε τραχιά βράχια, στενά περάσματα, λυγισμένα δέντρα από τη μανία του αέρα, αμέτρητοι θάμνοι αλλά πρωτίστως η ομορφιά του ίδιου του φαραγγιού, που βυθίζεται στη γη του Verdon εδώ και εκατομμύρια χρόνια. ΕΙΔΥΛΛΙΑΚΑ ΑΠΟΜΟΝΩΜΕΝΟ\nΚάστρο πάνω από τη λίμνη Lac de Sainte-Croix. Η λίμνη απλώνεται κατά μήκος του φαραγγιού, κατασκευάστηκε το 1974 και χωράει έως και 761 εκατομμύρια κυβικά μέτρα νερού.\nΞεκινήσαμε από το Trigance, ένα μικρό ιστορικό χωριό μισή ώρα μακριά από το φαράγγι, το οποίο έχει χαρακτηριστεί ένα από τα ομορφότερα χωριά της Προβηγκίας (περιοδικό GEO). Και όχι άδικα. Το Trigance είναι ένα απομονωμένο γραφικό χωριουδάκι ιδανικό για χαλάρωση και ρομαντικούς περιπάτους. Εδώ υπάρχει μόνο ένα αρτοποιείο (Boulangerie) και ένα καφέ στην μικρή πλατεία του χωριού. Μόνο αυτά. Όμως σκαρφαλωμένο, πάνω από το Trigance υπάρχει ένα κάστρο-ξενοδοχείο. Πολυτελής διανυκτέρευση και με το δείπνο να σερβίρεται σε μία τραπεζαρία όπου κυριαρχεί το κόκκινο χρώμα, κάτω από τον πέτρινο θόλο θυμίζοντας κάτι από μεσαίωνα και πρωινό στην βεράντα πίσω από τις επάλξεις του τείχους. Μετά από δύο χιλιόμετρα περίπου συναντήσαμε σημείο με πανοραμική θέα προς τους πρώτους αλπικούς πρόποδες. Μία σύντομη στάση ήταν αναγκαία για τις απαραίτητες φωτογραφίες. Συνεχίζοντας, περάσαμε τη γέφυρα Artuby, στην οποία σταματούσαν όλοι οι περαστικοί για να χαζέψουν την πανοραμική θέα και να φωτογραφηθούν. Όπως ήταν φυσικό, σταματήσαμε κι εμείς. Πρόκειται για μια όμορφη τοξωτή γέφυρα, σκαρφαλωμένη ανάμεσα στους βράχους του ποταμού Artuby σε ύψος 125 μέτρων, στην οποία οι πιο θαρραλέοι επιδίδονται στο extreme άθλημα bungee jumping. ΤΟ GRAND CANYON ΤΗΣ ΕΥΡΩΠΗΣ 14\nΛίγο πιο μετά ακολουθεί το Grand Canyon του Verdon με μήκος 25 χιλιομέτρων και μέχρι 700 μέτρα βάθος. Η θέα αξέχαστη, με τη μία στροφή να διαδέχεται την άλλη. Κοντά στο τούνελ Fayet (μήκους 940 μέτρων, όπου ο δρόμος περνάει από μέσα) και στο σημείο Les Cavaliers, υπάρχουν άλλα δύο ιδανικά μέρη για φωτογράφηση ακόμα και μέσα από το αυτοκίνητο.\nΤο ιστορικό χωριουδάκι Trigance. Στην κορυφή του βράχου το μεσαιωνικό κάστρο, που λειτουργεί ως ξενοδοχείο. Η γέφυρα πάνω από τον Ροδανό ποταμό στην Avignon. Η πόλη προσελκύει κάθε καλοκαίρι περίπου 100.000 επισκέπτες, οι περισσότεροι εκ των οποίων έρχονται να παρακολουθήσουν το περίφημο θεατρικό φεστιβάλ της.\nΟι επιβλητικές βραχώδεις πλευρές του φαραγγιού προσελκύουν πολλούς ορειβάτες. Το φαράγγι του Βερντόν (Verdon Gorge) θεωρείται ένας εξαιρετικός προορισμός για τους λάτρεις της αναρρίχησης. Υπάρχουν διαδρομές που περιλαμβάνουν σχισμές, πυλώνες και τείχη που δίνουν την αίσθηση ότι είναι ατελείωτα. Οι αναρριχητικές διαδρομές περιλαμβάνουν περίπου 1.500 διαφορετικά δρομολόγια όλων των επιπέδων δυσκολίας, που κυμαίνονται από τα 20 μέτρα και ξεπερνούν τα 400.\nΤο Παλάτι των Παπών (Αβινιόν). Δύο πτέρυγές του έχουν τροποποιηθεί για να φιλοξενούν εκδηλώσεις και συνέδρια με χωρητικότητα έως 550 άτομα.\nΗ δημιουργία του φαραγγιού ανιχνεύεται κατά την Τριασική περίοδο (χρονολογείται περίπου στα 200 – 250 εκ. χρόνια πριν), όταν άρχισαν να εμφανίζονται στη γη τα θηλαστικά. Τότε ολόκληρη η Προβηγκία ήταν καλυμμένη με θάλασσα. Αρκετά εκατομμύρια χρόνια αργότερα, με την αλλαγή των περιόδων, όταν η θάλασσα άρχισε να υποχωρεί άφησε πίσω της παχιά στρώματα ασβεστόλιθου. Τότε την περιοχή κάλυπτε μια ρηχή ζεστή θάλασσα, η οποία ευνόησε τη δημιουργία κοραλλιών. Στις αρχές της τεταρτογενούς περιόδου όπου η γη άρχισε να ψύχεται, οι θύλακες νερού και οι λίμνες μετατράπηκαν σε ποτάμια πάγου τα οποία προκάλεσαν μεγάλη διάβρωση των πετρωμάτων. Στο τέλος της δραστηριότητας αυτής, η διάβρωση από τα ποτάμια συνεχίστηκε, σχηματίζοντας το φαράγγι όπως είναι σήμερα. Ο ΠΡΑΣΙΝΟΣ ΠΟΤΑΜΟΣ Το φαράγγι διασχίζει ο ποταμός του Βερντόν, διανύοντας συνολικά 166 χιλιόμετρα στη νοτιoανατολική Γαλλία. Οι πηγές του ξεκινούν από τις νοτιοδυτικές Άλπεις, σε υψόμετρο 2.819 μέτρων. Τα νερά του έχουν μια εντυπωσιακή τιρκουάζ απόχρωση του πράσινου, ενώ αποτελούν ιδανικό προορισμό για υδάτινα σπορ, όπως ράφτινγκ, κανό, καγιάκ, ακόμα και για ψάρεμα. Η διαδρομή του από τις πηγές αποτελεί μία από τις ομορφότερες της περιοχής. Η καλύτερη εποχή για επίσκεψη είναι την άνοιξη ή στις αρχές φθινοπώρου. Ο ήλιος δημιουργεί φωτεινές δέσμες πάνω στα βράχια, ανάμεσα και από τις δύο πλευρές του φαραγγιού, με την πρωινή ομίχλη να ενισχύει το ήδη άγριο και μυστηριακό σκηνικό της περιοχής. Κατά μήκος του ποταμού υπάρχουν πολλά μονοπάτια ιδανικά για πεζοπορία. Εάν πάλι\nπροτιμάτε να τον ακολουθήσετε με το αυτοκίνητο, η ιδανική περίπτωση είναι όταν ξεκινήσετε νωρίς το πρωί από τα βόρεια της περιοχής και με μία στάση για μεσημεριανό, καταλήξετε στις εκβολές του περίπου στις 14.00 – 15.00 το μεσημέρι. Η διαδρομή εάν θέλετε να τον ακολουθήσετε από τις πηγές του, ξεκινά από το Barcelonnette με βορειοδυτική κατεύθυνση για λίγα χιλιόμετρα και μετά αρχίζει να κατεβαίνει νότια προς το Beauvezer και το Thorame-Haute, έως ότου εκβάλλει στην τεχνητή λίμνη του Sainte-Croix-du-Verdon. Όλη αυτή η περιοχή ανήκει στην επαρχία Provence-Alpes-Cote-d`Azur. Το περίφημο Σαιν Τροπέ δεν απέχει περισσότερο από δύο ώρες δρόμο αν συνεχίσετε στον Α8 με κατεύθυνση νοτιοανατολικά. Η ΙΣΤΟΡΙΚΗ ΑΒΙΝΙΟΝ\nΆποψη του ποταμού Sorgue στην πόλη L‘Isle-sur-la-Sorgue, η οποία ανήκει στο διοικητικό διαμέρισμα της Avignon. Γνωστή και ως „Insula“, φημίζεται για τα πολλά καταστήματά της με αντίκες, καθώς και για το παζάρι αντικών που φιλοξενεί τις περισσότερες Κυριακές.\nΗ περίφημη πόλη της Αβινιόν (Avignon), είναι η πρωτεύουσα του νομού Βοκλίζ\nΑ. Παπανδρέου 2 (Πλ. Κανάρια), Ηλιούπολη Τηλ.: 210 97 51 414 & 210 97 07 399 Καλλαίσχρου 1 & Λ. Συγγρού 20, Αθήνα Τηλ.: 210 92 22 607 & 210 92 30 808 www.rent-car.gr | info@rent-car.gr Πλαϊνή άποψη του Ανακτόρου των Παπών.\n(Vaucluse) και είναι χτισμένη στην αριστερή όχθη του ποταμού Ροδανού. Αποτελεί σημαντικό τουριστικό προορισμό και είναι γνωστή διότι διετέλεσε έδρα των 7 παπών γαλλικής καταγωγής κατά την περίοδο 1309 – 1377. Το ιστορικό της κέντρο συγκαταλέγεται στη λίστα Μνημείων Παγκόσμιας Πολιτιστικής Κληρονομιάς της ΟΥΝΕΣΚΟ. Τα σημαντικότερα αξιοθέατα που αξίζει πραγματικά να επισκεφτείτε είναι το Παπικό Παλάτι, το Επισκοπικό Συγκρότημα και η γραφικότατη Γέφυρα της Αβινιόν. Όταν περπατήσει κανείς στη γέφυρα επάνω από τον Ροδανό, μπροστά αντικρίζει τα τείχη της πόλης, ενώ πίσω από αυτά βρίσκεται το παλάτι των παπών. Από τη μία μεριά ξεπροβάλλει το επιβλητικό ανάκτορο γοτθικού ρυθμού, από την άλλη το απαράμιλλης φυσικής ομορφιάς τοπίο γύρω από τον ποταμό. Εδώ, η Θεϊκή δημιουργία ανταγωνίζεται την ανθρώπινη.\nΠεριήγηση στα σοκάκια της Αβινιόν.\nΤΑΞΙΔΕΥΕΙ ΤΑ ΟΝΕΙΡΑ ΣΑΣ... 17\nΔE - ΤΕ: 9.00 - 19.00 | ΤΡ - ΠΕ - ΠΑ: 9.00 - 20.30 | ΣΑ: 9.00 - 14.30\nΛ. Ειρήνης 9, Ηλιούπολη l Τηλ.: 210 9955338 www.innovationtours.gr\nBMW X6 ΤΟ ΜΕΛΛΟΝ ΕΙΝΑΙ ΕΔΩ\nΑΚΟΜΑ ΥΠΑΡΧΟΥΝ ΟΜΟΡΦΑ ΠΡΑΓΜΑΤΑ ΣΤΗ ΖΩΗ. ΚΑΘΕ ΦΟΡΑ ΠΟΥ ΣΤΟ ΕΡΓΟΣΤΑΣΙΟ ΤΗΣ BMW ΑΝΑΛΑΜΒΑΝΟΥΝ ΝΑ ΚΑΤΑΣΚΕΥΑΣΟΥΝ ΕΝΑ ΑΥΤΟΚΙΝΗΤΟ ΤΥΠΟΥ „Μ“, Η ΑΡΧΗ ΕΙΝΑΙ ΠΑΝΤΑ Η ΙΔΙΑ: ΕΝΑ ΜΟΝΑΔΙΚΟ ΑΥΤΟΚΙΝΗΤΟ ΥΨΗΛΗΣ ΠΟΙΟΤΗΤΑΣ, ΠΟΥ ΤΕΛΙΚΑ ΕΓΚΑΤΑΛΕΙΠΕΙ ΤΗ ΓΡΑΜΜΗ ΠΑΡΑΓΩΓΗΣ. Παρουσίαση: H. Bredl, φωτογραφίες: T. Zehnder\nο γράμμα „Μ“ είναι το γράμμα που κάνει τις καρδιές των ανδρών να χτυπά γρηγορότερα και ας μην αποτελεί το αρχικό γράμμα γυναικείου ονόματος, αλλά ένα ζωντανό κομμάτι της BMW. Μετά από τρεις μέρες οδήγησης αναρωτιόμασταν, πώς μπορεί κανείς να αντισταθεί να ονειρευτεί κάτι το οποίο βρίσκεται πολύ πάνω από τον μέσο όρο ποιότητας; Έτσι όπως ακριβώς και μια γυναίκα θέλει να φαντάζεται τον εαυτό της μέσα σε ακριβά ρούχα και αξεσουάρ. Η ονειροπόληση, ανήκει πράγματι στο ανθρώπινο είδος... MISS BIG Μοναδικά διαφορετική. Είναι ένας χαρακτηρισμός από αυτούς που κυκλοφορούν για την Miss Big της BMW. Στο εισαγωγικό του καταλόγου της X6 αναφέρεται: „Σύμφωνοι, η σεμνότητα δεν είναι μέσα στα δυνατά σημεία της BMW X6. Αλλά δεν την χρειάζεται κιόλας“. Εν κατακλείδι, είναι μοναδική στο είδος της. Ίσως είναι ο ιδιαίτερος συνδυασμός των δύο κόσμων που τη συνθέτουν και την κάνουν τόσο επιτυχημένη. Ένα σπορ αυτοκίνητο με την κομψότητα ενός coupé και τη δίψα για περιπέτεια ενός SUV. Από όποια πλευρά και να την προσεγγίσουμε, ξεχωρίζει για την δύναμή της και τις γραμμές „τεθωρακισμένου“ οχήματος. ΕΞΩΤΕΡΙΚΟΣ ΣΧΕΔΙΑΣΜΟΣ Είναι το απόλυτα αεροδυναμικό αυτοκίνητο. Η φθίνουσα γραμμή της οροφής θυμίζει κάτι από coupé. Τα φουσκωμένα φτερά της και οι βελτιωμένοι αεραγωγοί στον προφυλακτήρα εμπρός από τους θόλους, την κάνει να διαφέρει αρκετά από την απλή Χ6, προσδίδοντάς της έναν δυναμικό σπορ χαρακτήρα. Η διπλή απόληξη της εξάτμισης μαρτυρά τα δύο τούρμπο με τα οποία είναι εξοπλισμένη.\nΘα παραμείνουμε στον σχεδιασμό της Χ6 Μ για να αναφέρουμε τις πινελιές της από τον διάσημο Ιταλό σχεδιαστή-δημιουργό πολυτελών, φουτουριστικών σκαφών αναψυχής, Luca Bassani Antivari. Γνωστός για το „Wallypower“ την ιδέα του οποίου πήρε από μια ζωγραφιά του γιου του, για το πώς θα μπορούσε να είναι το σκάφος του Μπάτμαν. Κάπως έτσι εξηγείται και το δέσιμο του Bassani με την BMW X6 του. Ο 55χρονος σχεδιαστής εξηγεί για την προτεραιότητα στην οδηγική απόλαυση „ένα αυτοκίνητο\nπρέπει να είναι σαν ένα σκάφος αναψυχής: να διασκεδάζει και να γοητεύει τόσο με την εμφάνιση όσο και με την οδήγηση“. ΤΕΧΝΟΛΟΓΙΑ ΑΠΟ ΤΟ ΜΕΛΛΟΝ Τα συστήματα με τα οποία έχουν εξοπλίσει την Χ6 Μ οι Γερμανοί, θυμίζουν κάτι από ταξίδι στο μέλλον. Ενδεικτικά θα αναφέρουμε μερικά από αυτά, που συμπεριλαμβάνονται στον βασικό εξοπλισμό. Εκτός από το χειροκίνητο κιβώτιο ταχυτήτων, το οποίο ούτως ή άλλως μηδενίζει τους χρόνους αλλαγής ταχυτήτων, έχει μοχλοδιακόπτες ταχυτήτων και στο τιμόνι, οι οποίοι μπορούν να χρησιμοποιηθούν ανά πάσα στιγμή. Με το M Dynamic Mode του Δυναμικού Ελέγχου Ευστάθειας (DSC) μπορείτε να τρέξετε στις στροφές με ταχύτητες που δεν θα μπορούσατε να φανταστείτε, εάν δεν έχετε οδηγήσει την Χ6 Μ. Η λειτουργία DSC σταθεροποιεί το αμάξι στις στροφές, ελέγχοντας την πλαγιολίσθηση. Έτσι προσφέρει στον οδηγό απόλυτη ασφάλεια και αξεπέραστη οδηγική απόλαυση. Το DSC είναι συμπληρωματική λειτουργία του xDrive, ενός έξυπνου ηλεκτρονικού συστήματος τετρακίνησης. Το xDrive ανιχνεύει αυτόματα την ανάγκη για αλλαγή ισχύος στους άξονες, βελτιώνοντας την πρόσφυση στους τροχούς όταν αυτό είναι αναγκαίο. Με αυτόν τον τρόπο εξουδετερώνει τις τάσεις υποστροφής και υπερστροφής όταν αυτές εμφανίζονται (για παράδειγμα όταν τείνει το αμάξι να αποκλίνει την πορεία του σε κάποια στροφή). Το xDrive επίσης αντισταθμίζει έξυπνα τις απότομες αλλαγές στο γκάζι με τη λειτουργία του κινητήρα, φροντίζοντας έτσι για την ομαλή και χωρίς προβλήματα λειτουργία του. Με το xDrive συνεργάζεται επίσης και ένα άλλο κορυφαίο σύστημα, το Dynamic Performance Control. Το DPC ανιχνεύει τα επίπεδα πρόσφυσης κάθε στιγμή και κατανέμει αναλόγως τη ροπή μεταξύ εμπρόσθιου και πίσω άξονα, ακόμα και σε ακραίες συνθήκες οδήγησης. Η λειτουργία αυτή είναι υπεύθυνη για το απίστευτο κράτημα που έχει η Χ6 και που είναι αδύνατο να το πιστέψει κανείς αν αναλογιστεί τον τεράστιο όγκο και τα κιλά που κουβαλάει. Για να εξασφαλίσει την απόλυτη ασφάλεια των επιβατών, η BMW εφάρμοσε στην X6\nM το Head-Up Display (HUD), ένα σύστημα που δημιουργήθηκε αρχικά για τα μαχητικά αεροσκάφη. Ο οδηγός μπορεί να επιλέξει ποιες από τις ενδείξεις του καντράν θέλει να βλέπει κατά την οδήγηση. Χωρίς να πάρει τα μάτια του από τον δρόμο, εμφανίζονται στο τζάμι ενδείξεις όπως το στροφόμετρο, η ταχύτητα κίνησης του οχήματος ή τα όρια ταχύτητας του δρόμου (τα οποία ανιχνεύει κάθε στιγμή ακόμα κι όταν αυτά αλλάζουν). ΟΛΑ ΓΙΑ ΤΗΝ ΑΣΦΑΛΕΙΑ\nΌπως το ανθρώπινο μάτι, έτσι και οι προβολείς Xenon της Χ6 Μ ακολουθούν το δρόμο μπροστά και προσαρμόζουν τη δέσμη φωτός ανάλογα με τις στροφές και την ταχύτητα του αυτοκινήτου. Η εξαιρετική αυτή λειτουργία κατανομής φωτισμού, βοηθά τον οδηγό να αντιλαμβάνεται έγκαιρα τις συνθήκες του δρόμου, ενώ ταυτόχρονα απολαμβάνει μια ξεκούραστη απολαυστική οδήγηση. Κάμερες παντού. Δύο κάμερες εμπρός και δύο πλάγιες μεταφέρουν τα δεδομένα στην Κεντρική Οθόνη Ελέγχου ανά πάσα στιγμή. Ο οδηγός μπορεί έτσι να ελέγχει καλύτερα τα οχήματα που κινούνται γύρω του, καθώς και να βλέπει ακριβώς την απόσταση από αυτά κατά την προσπέραση. Προαιρετική είναι η οπίσθια κάμερα, η οποία σας δείχνει ακριβώς τι συμβαίνει πίσω από το αυτοκίνητο και σας βοηθά να παρκάρετε με ευκολία και ακρίβεια την τεράστια Χ6. ΚΑΘΗΜΕΡΙΝΗ ΕΞΑΙΡΕΣΗ Σε καθημερινή χρήση η Χ6 Μ δεν πρόκειται να συναντήσει καταστάσεις που δεν μπορεί να αντεπεξέλθει. Μια περιπέτεια ακόμα και σε ορεινά μονοπάτια του Παρνασσού, από άποψη κατανάλωσης είναι κάτω από τις εργοστασιακές προδιαγραφές. Η κατανάλωση εκτός πόλης είναι 10,1L/ 100km (εργοστασιακές προδιαγραφές: 10,8L/100 km). Αυτό επί της ουσίας δείχνει αυτό που είναι κοινό μυστικό, πως σε κάθε κατηγορία αυτοκινήτου, η επίτευξη της κατανάλωσης καυσίμου που ορίζει ο κατασκευαστής, είναι μια τιμή που δεν αγγίζει εύκολα ο μέσος οδηγός.\nΗ Χ6 πραγματικά γρήγορη και ασφαλής για τον όγκο της, μπορεί να κινηθεί πολύ άνετα και σε δρόμο με συνεχείς στροφές, ενώ\nμπορεί να κινείται στα όρια ταχύτητας του δρόμου, μόνο με τις ενδείξεις του πιλοτηρίου (σύστημα HUD). Στον αυτοκινητόδρομο, κατά την επιτάχυνση βγάζει τον ξηρόυπόκωφο αγωνιστικό ήχο της, φτάνοντας και ξεπερνώντας τα 200 χλμ/ώρα. Μπορεί να προκαλέσει σύγχυση όταν η βελόνα του ταχυμέτρου φτάσει τα 250 χλμ/ώρα, δημιουργείται η αίσθηση πως το όχημα κινείται με αρκετά λιγότερα από ό,τι στην πραγματικότητα. Ο Bassani έχει δίκιο τελικά: η οδήγηση ενός αυτοκινήτου πρέπει να είναι πάνω απ’ όλα διασκεδαστική. Και η οδήγηση της BMW Χ6 Μ είναι αναμφίβολα διασκεδαστική. Ποιος ο λόγος ύπαρξης της BMW X6 Sports Activity Coupé των 555 ίππων; Πρόκειται άραγε κάποιος να διασχίσει την έρημο Καλαχάρι; Ο λόγος για το συγκεκριμένο SUV, είναι η „στενή“ επαφή με την άσφαλτο. Είναι η καθαρά γρήγορη οδήγηση και επιπρόσθετα η αίσθηση ασφάλειας που αποπνέει. Κανένα αυξανόμενο λίκνισμα του αμαξώματος που συναντά κάποιος στις άλ-\nλες, αρκετά φθηνότερες, περιπτώσεις SUV. Απόλυτα σταθερή. ΦΩΤΟΓΡΑΦΗΣΗ ΣΕ ΕΡΓΟΤΑΞΙΟ ΑΜΜΟΥ Για τις ανάγκες τις φωτογράφησης της σκουρόχρωμης SUV-καλλονής, έπρεπε να βρούμε το κατάλληλο περιβάλλον για να μας ανοίξει την καρδιά της. Και αυτό το βρήκαμε σε ένα εργοτάξιο άμμου λίγο έξω από το Gschwend της νότιας Γερμανίας. Κρυμμένο πίσω από μεγάλα έλατα, ανάμεσα από λόφους επεξεργασμένης πέτρας, σε διαφορετικά στάδια επεξεργασίας περιμένοντας την μεταφορά της σε διάφορα σημεία της Ευρώπης. Τεράστια φορτηγά φορτωμένα με πέτρες πηγαινοέρχονταν, εκσκαφείς και ερπυστριοφόρα οχήματα σήκωναν σύννεφα σκόνης και εμείς με την X6 M στην κορυφή ενός μεγάλου κοκκινωπού λόφου, φτιαγμένου από αμέτρητα μικροσκοπικά σπασμένα κεραμίδια και τούβλα. Η πραγματικά απόλυτη τοποθεσία για την φωτογράφηση ενός θηρίου.\nΤΕΧΝΙΚΑ ΧΑΡΑΚΤΗΡΙΣΤΙΚΑ ΚΙΝΗΤΗΡΑΣ M TwinPower Turbo Κυβισμός: 4395 κ.εκ. Κύλινδροι: 8 Ισχύς kw / Ίπποι: 408 / 555 Μέγιστη ροπή / Στροφές ανά λεπτό: 680 Nm / 1500-5650 ΔΙΑΣΤΑΣΕΙΣ Μήκος: 4.876 cm Πλάτος: 1.983 cm Ύψος: 1.684 cm ΒΑΡΟΣ Κενό: 2.380 κιλά ΕΠΙΔΟΣΕΙΣ Μέγιστη ταχύτητα: 250 χλμ/ώρα (ηλεκτρονικά περιορισμένη) Επιτάχυνση 0-100 χλμ/ώρα: 4,7 δευτερόλεπτα ΚΑΤΑΝΑΛΩΣΗ Εντός πόλης: 19,3 l/100km Εκτός πόλης: 10,8 l/100km Μικτή: 13,9 l/100km Εκπομπές ρύπων CO2: 325 g/km ΕΛΑΣΤΙΚΑ Εμπρός: 275/40 R20 106Y XL Πίσω: 315/35 R20 110Y XL\nΤΙ ΕΙΝΑΙ ΔΙΚΑΙΟ ΤΟ ΑΝΑΓΝΩΡΙΖΕΙ ΜΟΝΟ Η ΚΑΡΔΙΑ Από τον Κωνσταντίνο Γκόρλα l Φωτογραφία: Max Diesel\nδικαιοσύνη αποτελεί τη δομή των ανθρώπινων σχέσεων και συνεπώς κάθε οργανωμένης κοινωνίας. Δυστυχώς όμως, πολλοί είναι οι λόγοι που καταπατείται η ανώτερη αυτή αρετή. Από τη φύση της, η δικαιοσύνη είναι κοινή για όλους και η απόδοσή της στον έναν δεν αναιρεί και δεν καταπατά την δικαιοσύνη των υπολοίπων. Η ΔΙΚΑΙΟΣΥΝΗ ΣΤΗΝ ΕΛΛΗΝΙΚΗ ΜΥΘΟΛΟΓΙΑ\nδούλους του, γράφοντας στη διαθήκη του να μην πουληθεί κανείς από αυτούς, αλλά να ελευθερώνονται μόλις ενηλικιώνονται. Ο ίδιος θεωρούσε ότι η δικαιοσύνη δεν συνίσταται στην ικανότητα, αλλά στη θέληση κάποιου να διανείμει δίκαια και ισότιμα τα αγαθά. Δίδασκε ότι στην αρετή της δικαιοσύνης μπορεί κάποιος να εξασκηθεί. Συγκεκριμένα έλεγε „μόνο ασκούμενοι στις δίκαιες πράξεις γινόμαστε δίκαιοι“.\nΟ Τζον Ρωλς (σύγχρονος Αμερικανός φιλόσοφος) συνοψίζει την έννοια της κοινωνικής δικαιοσύνης στα εξής λόγια: „Κάθε άτομο κατέχει το απαραβίαστο δικαίωμα που βασίζεται στη δικαιοσύνη, το οποίο ούτε η ευημερία του συνόλου της κοινωνίας δεν μπορεί να υπερβεί. Για το λόγο αυτό, η δικαιοσύνη αρνείται τη θέση ότι η απώλεια της ελευθερίας κάποιων δικαιολογείται από το υψηλότερο κοινό καλό των άλλων“. ΜΙΑ ΣΟΦΗ ΑΠΟΦΑΣΗ\nΚΑΛΟ, ΚΑΚΟ ΚΑΙ ΗΘΙΚΟ Κατά τη μυθολογία, η Θέμιδα ήταν η θεά της φυσικής και ηθικής τάξης. Ήταν εκείνη που θεσμοθετούσε τους κανόνες, συγκαλούσε τα συμβούλια των Ολύμπιων θεών και επόπτευε την τήρηση της τάξης στα συμπόσιά τους. Συμβόλιζε το νόμο, την τάξη και το θείο δίκαιο. Κόρη του Ουρανού και της Γαίας, ο ρόλος της είχε τεράστια σημασία για την κοινωνία. Τόσο σπουδαία αρετή ήταν για τους αρχαίους, που της έδωσαν τον ρόλο της δεύτερης συζύγου του Δία. Η έννοια της ύπαρξης της Θέμιδος ως σύζυγος του Δία είχε διαχρονικό, αλλά και συμβολικό χαρακτήρα. Κάθε ανώτερος λειτουργός (κατά τη μυθολογία ο ανώτερος θεός, για την κοινωνία μας οι εκλεγμένοι ηγέτες), πρέπει να διέπεται άνευ εξαιρέσεως από την αρετή της δικαιοσύνης και την δίκαιη απόδοσή της. Η ΕΝΝΟΙΑ ΤΗΣ ΔΙΚΑΙΟΣΥΝΗΣ ΚΑΤΑ ΤΟΝ ΑΡΙΣΤΟΤΕΛΗ 24\nΟ Αριστοτέλης δίδαξε την έννοια της δικαιοσύνης περισσότερο από κάθε άλλον φιλόσοφο (μαζί με τον δάσκαλό του Πλάτωνα). Τόσο με τα έργα που άφησε, αλλά περισσότερο με τις πράξεις του και την ενάρετη ζωή του. Υπηρετούσε πάντοτε το μέτρο και το δίκαιο. Ήταν εκείνος που αποκατέστησε ακόμη και μετά τον θάνατό του την οικογένειά του, τα παιδιά του, ακόμα και τους\nΤο καλό και το κακό είναι οι βασικές έννοιες της ηθικής. Η απόδοση δικαιοσύνης είναι μια ηθική συμπεριφορά και αφορά στην τιμή και την ευημερία μεταξύ των μελών μιας κοινωνίας. Αποτελεί ύψιστη ανθρώπινη κοινωνική συμπεριφορά και δεν είναι τυχαίο πως δίνεται ιδιαίτερη σημασία για τη δικαιοσύνη και στις θρησκείες, έστω κι αν σε μερικές από αυτές με κάπως διαφορετική σημασία.\nΥπάρχει μία ενδιαφέρουσα ιστορία από τη Νέα Υόρκη, με έναν πρώην δήμαρχο της πόλης, τον Fiorello Henry La Guardia. Μέρες Χριστουγέννων βρέθηκε στο ακροατήριο δικαστηρίου με πρωταγωνίστρια μία ηλικιωμένη. Αφού απέπεμψε τον δικαστή για το συγκεκριμένο βράδυ, ο δήμαρχος ανέλαβε να εκδικάσει την υπόθεση. Η κυρία είχε κλέψει ένα καρβέλι ψωμί από έναν φούρνο και την συνέλαβαν. Κατά τη διάρκεια της διαδικασίας, η ηλικιωμένη παραδέχθηκε την κλοπή και ανέφερε πως η κόρη της ήταν άρρωστη, ο σύζυγός της την είχε εγκαταλείψει και τα εγγόνια της πεινούσαν. Το δικαστήριο εφαρμόζοντας χωρίς εξαίρεση το γράμμα του νόμου, επέβαλλε στην ηλικιωμένη πρόστιμο 10 δολαρίων για την κλοπή, όμως στη συνέχεια ο δήμαρχος στράφηκε προς το κοινό της αίθουσας του δικαστηρίου και προς μεγάλη έκπληξη όλων είπε: „Και τώρα καταδικάζω όλους τους παρόντες με πρόστιμο 47,50 σεντς επειδή διαμένουν σε μία πόλη που κάποιος αναγκάστηκε να κλέψει για να ζήσει την οικογένειά του“. Τότε έβαλε το χέρι στην τσέπη και έβγαλε ένα χαρτονόμισμα των 10 δολαρίων το οποίο έδωσε στην κυρία για να πληρώσει την ποινή της. Το πρόστιμο επιβλήθηκε αμέσως στους παρόντες και έτσι η κατηγορούμενη βρέθηκε με 40 δολάρια για να στηρίξει την οικογένειά της. Μία σοφή απόφαση.\nS T E FA N O U DA K I S ΚΟΣΜΗΜΑ l ΡΟΛΟΓΙΑ l ΔΩΡΑ l ΕΠΙΣΚΕΥΕΣ ΡΟΛΟΓΙΩΝ & ΚΟΣΜΗΜΑΤΩΝ\nLI-LA-LO CALVIN KLEIN BREEZE RAYMOND WEIL CITIZEN TW STEEL TISSOT\nS T E FA N O U D A K I S Μαρίνου Αντύπα 148 l Ηλιούπολη l τηλ. 210 99 41 107 l Stefanoudakis Ρολόι - Κόσμημα Δε: 9.30 - 15 l Τρ: 9:30 - 14 & 17:30 - 21 l Τε: 9:30 - 15 l Πέ - Πα: 9:30 - 14 & 17:30 - 21 l Σά: 9.30 - 15\nΠΟΛΙΤΙΣΜΟΣ Παράσταση STOMP\nΤρίτη 24 έως Κυριακή 29 Οκτωβρίου | Θέατρο Badminton\nΤενεκέδες, κουβάδες, βαρέλια, σπιρτόκουτα, άδεια κουτάκια μπύρας, εφημερίδες, σκουπόξυλα και παλιοσίδερα, ακόμα και νεροχύτες ή κομμάτια παλιών αυτοκινήτων και ό,τι άλλο μπορεί να φανταστεί κανείς, γίνονται αυτοσχέδια όργανα μουσικής στα χέρια των performers, οι οποίοι σκηνοθετούν μια άκρως εντυπωσιακή παράσταση, ένα πολυθέαμα ήχου, κίνησης, σκηνικών, φωτισμού κλπ, που μαγεύει το κοινό! Το show των STOMP είναι ένας συνδυασμός κρουστών, ρυθμικής κίνησης και οπτικής κωμωδίας και πρόκειται για την πιο ευφάνταστη επινόηση στον χώρο των μουσικών τεχνών. Οι STOMP καταργούν τον διαχωρισμό υψηλής και λαϊκής τέχνης, προκαλούν αβίαστα το γέλιο και είναι φοβερά ευρηματικοί. Χρησιμοποιούν παλιά, άχρηστα αντικείμενα οικιακής ή βιομηχανικής χρήσης, τα οποία θέτουν στην υπηρεσία μιας ιδιότυπης θεατρικής λογικής. Με μια «μαγική» δύναμη αξιοποιώντας την ιδιότητα κάθε σώματος να παράγει ήχους, μεταμορφώνουν τα καθημερινά αυτά αντικείμενα σε πηγή εκρηκτικού, ασταμάτητου και μεταδοτικού ρυθμού.\nΠαράσταση DISNEY ON ICE «Η ΧΩΡΑ ΤΗΣ ΦΑΝΤΑΣΙΑΣ»\nΤετάρτη 23 έως Δευτέρα 28 Οκτωβρίου | Γήπεδο Φαλήρου ΤΑΕ ΚΒΟΝ ΝΤΟ\nΜουσική SECRET GIG ΔΙΑΓΩΝΙΣΜΟΣ ΕΦΗΒΙΚΩΝ ΜΟΥΣΙΚΩΝ ΣΧΗΜΑΤΩΝ Στέγη Γραμμάτων και τεχνών\nΤο 2013-2014 η Στέγη Γραμμάτων & Τεχνών θα διοργανώσει τρεις συναυλίες με μερικά από τα πιο ενδιαφέροντα σχήματα της εναλλακτικής ελληνικής σκηνής: t-BTU%SJWFt#BCZ(VSVt*MMFHBM0QFSBUJPOt.FDIBOJNBM t5BOHPXJUI-JPOTtȢȾɍɒɄȺɂɈ 26\nΜε την ευκαιρία αυτή, η Στέγη θα δώσει την ευκαιρία σε τρία εφηβικά συγκροτήματα να μαθητεύσουν δίπλα σε μέλη από τα σχήματα αυτά. Μουσικοί από τα συγκροτήματα θα παρακολουθήσουν τέσσερις πρόβες του μαθητικού σχήματος και θα ακολουθήσει μία ημέρα σε στούντιο. Τέλος, το κάθε μαθητικό σχήμα θα παίξει ως support σε μία από τις τρεις βραδιές των Secret Gig στη Στέγη! Οι όροι συμμετοχής είναι απλοί: Το συγκρότημα να έχει ήδη ένα διάστημα δραστηριότητας και τα μέλη του να μην υπερβαίνουν την ηλικία των 17 ετών. Δεν υπάρχει περιορισμός στο μουσικό ιδίωμα. Αποστολή δηλώσεων συμμετοχής έως τις 20 Σεπτεμβρίου.\nΗ Disney on Ice παρουσιάζει τη Χώρα της Φαντασίας και προσκαλεί κάθε οικογένεια σ’ ένα μαγευτικό ταξίδι στις σύγχρονες, αλλά και τις κλασικές ιστορίες της Disney. Στην παραγωγή παρουσιάζονται η θεατρική εκδοχή του Toy Story 3 (Disney-Pixar) και οι χαρακτήρες κινουμένων σχεδίων του Cars (Disney-Pixar) σε «ζωντανή» μορφή. Το φαντασμαγορικό θέαμα της Feld Entertainment «Η Χώρα της Φαντασίας» της Disney on Ice παρασύρει το κοινό σε μια συναρπαστική περιπέτεια που εκτυλίσσεται σε τέσσερις μαγικές τοποθεσίες, μεταξύ των οποίων η αγωνιστική πίστα του Cars και το δωμάτιο-παιχνιδότοπος του Άντι με τους πρωταγωνιστές του Toy Story 3. Ακόμα, οι θεατές μαγεύονται με το υποθαλάσσιο ταξίδι στον κόσμο της Άριελ, της Μικρής Γοργόνας, καθώς και τη μυστηριώδη χώρα του Καταφύγιου των Νεραϊδών, όπου τους ξεναγεί η Τίνκερ Μπελ.\nΑΘΗΝΑΪΚΗ ΣΥΜΦΩΝΙΚΗ ΟΡΧΗΣΤΡΑ ΝΕΩΝ (ΑΣΟΝ) ΤΟ ΜΕΛΛΟΝ ΤΗΣ ΟΡΧΗΣΤΡΙΚΗΣ ΜΟΥΣΙΚΗΣ, ΔΗΜΙΟΥΡΓΕΙΤΑΙ ΕΔΩ.\nΑθηναϊκή Συμφωνική Ορχήστρα Νέων (ΑΣΟΝ) ανήκει στον ομώνυμο ανεξάρτητο, μη κερδοσκοπικό σύλλογο. Η ΑΣΟΝ ιδρύθηκε το 1998 από τους μουσικούς Nancy Bargerstock, Διαμαντή Καραγιάννη, Πέτρο Μιχαήλ και Σπύρο Αργυρόπουλο. Σκοπός της είναι να προσφέρει σε νέους μουσικούς τη δυνατότητα να γνωρίσουν το συμφωνικό ρεπερτόριο και να αποκτήσουν χρήσιμη ορχηστρική εμπειρία, μουσική παιδεία και αντίληψη. Μέλη του ομώνυμου συλλόγου είναι γονείς, σπουδαστές μουσικής, επαγγελματίες και ερασιτέχνες μουσικοί, καθηγητές ωδείων, συνθέτες και πανεπιστημιακοί. Πρόεδρός του εκλέγεται σταθερά ο Νικόλαος Μαλιάρας, καθηγητής μουσικολογίας και πρόεδρος του Τμήματος Μουσικών Σπουδών του Πανεπιστημίου Αθηνών. Μαέστρος της ορχήστρας είναι ο Παύλος Σεργίου. Στην ορχήστρα συμμετέχουν μαθητές από ωδεία εντός και εκτός Αττικής. Η εμπειρία που αποκτούν τα μέλη της είναι πολύτιμη για την περαιτέρω επαγγελματική τους σταδιοδρομία, βιώνοντας ταυτόχρονα και την εμπειρία της συνεργασίας, της ομαδικής δουλειάς για την επίτευξη ενός κοινού στόχου. Μέχρι σήμερα η ΑΣΟΝ έχει δώσει πάνω από 120 συναυλίες στα Μέγαρα Μουσικής Αθηνών και Θεσσαλο- Εκδηλώσεις - Φθινόπωρο 2013 νίκης, στην Εθνική Λυρική Σκηνή, στα Πανεπιστήμια Αθηνών, Πατρών και Αριστοτέλειου και σε δημοτικούς Η Ορχήστρα Δωματίου της ΑΣΟΝ παίζει: χώρους σε όλη την Ελλάδα. Τα έργα που έχει παρου- Τη συμφωνική εισαγωγή Κοριολανός του Ludwig van Beethoven, σιάσει είναι πολλές φορές σε πρώτη εκτέλεση, σε «μη το κοντσέρτο για πιάνο και ορχήστρα αρ.20 του Wolfgang Amadeus Mozart οικεία» μουσικά ιδιώματα. Η σπουδαία δουλειά που και τη συμφωνία αρ.94 “Surprise” του Joseph Haydn. παρουσιάζει η Ορχήστρα Νέων, είναι το αποτέλεσμα Διευθύνει ο Παύλος Σεργίου. συλλογικής προσπάθειας και επαγγελματισμού. Τετάρτη 23 Οκτωβρίου 2013: Θέατρο του Κολλεγίου Αθηνών στην Αγία Παρασκευή. Σολίστ στο Πιάνο ο νέος διακεκριμένος πιανίστας Ο Παύλος Σεργίου έχει σπουδές με υποτροφία ΙΚΥ στην Κωνσταντίνος Δεστούνης. Κολωνία. Μετρά μεγάλο αριθμό πρώτων εκτελέσεων έργων της Τάξης του Μαουρίτσιο Κάγκελ, ενώ έχει τε- Παρασκευή 1 Νοεμβρίου 2013 λέσει μουσικός διευθυντής στην περιφερειακή σκηνή Συνεδριακό Κέντρο του Πανεπιστημίου Πατρών Ζάξεν-΄Ανχαλτ. Από το 1995 τελεί καθηγητής Ωδείων στα πλαίσια του Πανελλήνιου Αιματολογικού και Διευθυντής Ορχήστρας, σε Ορχήστρες Ραδιοφωνί- Συνεδρίου. ας, στην Ορχήστρα Χρωμάτων, την Ορχήστρα Πατρών, τη Συμφωνική Ορχήστρα Δήμου Αθηναίων κ.ά. Συμμετείχε στην ίδρυση της Ορχήστρας Δωματίου Αθηνών, διευθύνοντας όλες τις συναυλίες και ηχογραφήσεις της μέχρι σήμερα, ενώ συμμετείχε και στην ίδρυση και διεύθυνση των 115 συναυλιών μέχρι σήμερα της ΑΣΟΝ. Από το 2000 είναι καθηγητής στο Τμήμα Μουσικών Σπουδών του Παν/μίου Αθηνών και καλλιτεχνικός διευθυντής του ωδείου «Ορφείο Αθηνών». Ο ΜΟΥΣΙΚΟΣ ΔΙΕΥΘΥΝΤΗΣ\nEVENTS Τρ 03.09, Πέ 05.09 & Τε 11.09.2013 ώρα 21.00 Αθήνα Είσοδος ελεύθερη\nΤε 04.09.2013, ώρα 21.00 Τεχνόπολις Γκάζι\nΠα 06.09.2013, ώρα 20.00 Bolivar Beach Bar Άλιμος – Ελληνικό\nΚαταχωρήστε και εσείς τις εκδηλώσεις σας στο GO FOR MORE\nΜουσική SCORPIONS & Friends\nΣά 07.09.2013, ώρα 21.30 Θέατρο Πέτρας, Πετρούπολη\nΤε 11.09, Πέ 12.09 & Σά 14.09.2013 ώρα 20.30 Θέατρο Λυκαβηττού\nΦεστιβάλ Φεστιβάλ Δήμου Γλυφάδας Θεατρική Παράσταση «Σ΄ αγαπάω, αλλά…» Σά 07.09.2013, ώρα 21.00 Γ’ Μαρίνα Γλυφάδας Είσοδος ελεύθερη\nΜουσική Witchcraft, Mahakala, Speedblow, Six For Nine Σά 07.09.2013 Κύτταρο Live, Αθήνα\nΜουσική Λουκιανός Κηλαηδόνης & Βαγγέλης Γερμανός Δε 09.09.2013, ώρα 21.00 Τεχνόπολις, Γκάζι Τε 11.09.2013, ώρα 21.00 Κηποθέατρο Παπάγου Χολαργός – Παπάγου\nΠα 13.09.2013, ώρα 21.30 Ανοιχτό θέατρο Τεχνόπολις Γκάζι\nΠαιδική παράσταση Ο Αρλεκίνο στη Χώρα της Πείνας\nΚυ 08.09.2013, ώρα 20.00 Ευριπίδειο Θέατρο Ρεματιάς Χαλάνδρι – Ψυχικό\nΠαιδική παράσταση Αισχύλεια 2013: «Αίσωπος! Κάτι Θέλει να μας Πει…» Πα 13.09.2013, ώρα 20.30 Παλαιό Ελαιουργείο Ελευσίνας Ελευσίνα Είσοδος ελεύθερη\nΜουσική Υπόγεια Ρεύματα & Θάνος Ανεστόπουλος Τρ 10.09.2013, ώρα 20.00 Τεχνόπολις Γκάζι\nΔε 09.09.2013, ώρα 21.30 Ανοιχτό θέατρο Τεχνόπολις Γκάζι\nΣά 07.09.2013, ώρα 21.00 Τεχνόπολις Γκάζι\nΔε 09.09.2013, ώρα 21.30 Θέατρο Λυκαβηττού\nΜουσική Μπάμπης Στόκας, Ορφέας Περίδης, Κίτρινα Ποδήλατα, Flush Royale Σά 14.09.2013, ώρα 22.00 Bolivar Beach Bar Ακτή του Ήλιου Άλιμος\nΜουσική Θεοδοσία Τσάτσου\nΜουσική Νίκος Πορτοκάλογλου & Φίλιππος Πλιάτσικας\nΦεστιβάλ Φεστιβάλ «Στη Σκιά των Βράχων 2013»: Με τα Τραγούδια του Πατέρα. Χάρης Βαρθακούρης, Στέλιος Διονυσίου, Δημήτρης Κόκοτας, Γρηγόρης Μπιθικώτσης Τρ 10.09.2013, ώρα 21.00 Θέατρο Βράχων Βύρωνας\nΜουσική The Flying Eyes & Golden Animals\nΣά 14.09.2013, ώρα 21.00 AN Club Αθήνα\nΦεστιβάλ 3ο Φεστιβάλ Θερινού Κινηματογράφου\nΣΕΠΤΕΜΒΡΙΟΣ - ΟΚΤΩΒΡΙΟΣ Μουσική Χρήστος Δάντης & Αθηναϊκή Κομπανία\nΠα 04.10.2013, ώρα 21.30 Fuzz Club, Ταύρος\nΦωτογραφία: Sarah Morrison\nΣά 14.09.2013, ώρα 21.00 Ανοιχτό Θέατρο Σάρας Μαρκόπουλο – Κορωπί\nΜουσική The Asteroid #4\nΜουσική παράσταση Stomp – Οι βασιλιάδες του ρυθμού\nΠέ 17.10.2013 6 D.O.G.S Μοναστηράκι\nΤρ 24.09 έως Κυ 29.09.2013 Θέατρο Badminton Γουδή\nΧορευτική παράσταση Antonio Canales Gala Flamenca\nΜουσική Αισχύλεια 2013: Αλκίνοος Ιωαννίδης\nΣά 05.10.2013, ώρα 21.00 Θέατρο Badminton Γουδή\nΔε 16.09.2013, ώρα 20.30 Παλαιό Ελαιουργείο Ελευσίνας Ελευσίνα\nΦεστιβάλ Φεστιβάλ Παπάγου – Χολαργού 2013: Συναυλία για το Χαμόγελο του Παιδιού. Πα 20.09.2013, ώρα 20.30 Κηποθέατρο Παπάγου Χολαργός – Παπάγου\nΦεστιβάλ Rock Festival\nΣά 21.09 έως Δε 23.09.2013, ώρα 21.00 Δημοτικό Θέατρο Αλ. Μινωτή Χαϊδάρι – Αιγάλεω\nΦεστιβάλ Φεστιβάλ «Στη Σκιά των Βράχων 2013»: Γιάννης Αγγελάκας Κυ 22.09.2013, ώρα 21.00 Θέατρο Βράχων Βύρωνας\nΜουσική Spiritual Beggars\nΜουσική παράσταση Αθηναϊκή Συμφωνική Ορχήστρα Νέων (ΑΣΟΝ)\nΠα 11.10.2013, ώρα 20.00 Κύτταρο Live, Αθήνα\nΤε 23.10.2013 Θέατρο του Κολεγίου Αθηνών Αγία Παρασκευή\nΠαράσταση Δον Κιχώτης Grigorovich Ballet Theatre of Russia\nΠαράσταση Disney on Ice «Η Χώρα της Φαντασίας»\nΜουσική Ελευθερία Αρβανιτάκη «Πες μου Μια Λέξη»\nΤε 25.09.2013, ώρα 21.00 Ωδείο Ηρώδου Αττικού (Ηρώδειο) Πλάκα – Ακρόπολη\nΠέ 26.09.2013, ώρα 21.00 Ωδείο Ηρώδου Αττικού (Ηρώδειο) Πλάκα – Ακρόπολη\nΜουσική ARTéfacts ensemble & Κ. Βήτα Σά 28.09 έως Κυ 29.09.2013 Στέγη Γραμμάτων & Τεχνών Λεωφ. Συγγρού\nΤε 16.10 έως Πέ 17.10.2013, ώρα 20.30 Θέατρο Badminton Γουδή\nΤε 23.10 έως Δε 28.10.2013 Κλειστό Γήπεδο Φαλήρου Τάε Κβον Ντο\nMoby INNOCENTS Τον τίτλο „Innocents“ φέρει το ενδέκατο επερχόμενο στούντιο άλμπουμ του Moby. Η ηχογράφηση του άλμπουμ έλαβε χώρα στο σπίτι του Αμερικανού καλλιτέχνη, ενώ για την ολοκλήρωσή του χρειάστηκε 18 μήνες. Η νέα του δουλειά περιλαμβάνει 12 κομμάτια και στα 7 από αυτά συνεργάζεται με άλλους καλλιτέχνες, μεταξύ άλλων με τον Wayne Coyne (The Flaming Lips) και την Cold Specks. Το άλμπουμ έχει προγραμματιστεί να βγει σε κυκλοφορία την 1η Οκτωβρίου. Ο Moby έχει βραβευτεί 15 φορές για τις δουλειές του με διάφορα Ευρωπαϊκά βραβεία, ενώ ήταν και πέντε φορές υποψήφιος για βραβείο Γκράμι.\nLOUD LIKE LOVE Τέσσερα χρόνια μετά το „Battle for the Sun“, το alternative ροκ συγκρότημα κυκλοφορεί το έβδομο στούντιο άλμπουμ του, με τίτλο „Loud Like Love“. Το άλμπουμ περιλαμβάνει 10 νέα τραγούδια και ένα iTunes Bonus Track. Δύο από τα κομμάτια έχουν ήδη κυκλοφορήσει ως CD singles, το „Too Many Friends“ (στις 8 Ιουλίου) και το „Loud Like Love“ (στις 6 Αυγούστου). Η ημερομηνία κυκλοφορίας που έχει ανακοινώσει το συγκρότημα είναι για τις 16 Σεπτεμβρίου και θα έχει τη μορφή box set, το οποίο θα περιλαμβάνει εκτός από το CD, ένα DVD και ένα 12’’ βινύλιο. Μέχρι στιγμής, όλα τα προηγούμενα άλμπουμ των Placebo έχουν καταφέρει να μπουν στο Βρετανικό top 20, ενώ έχουν πουλήσει περίπου 11 εκατομμύρια δίσκους παγκοσμίως.\nΈπειτα από τέσσερις αλλαγές στην ημερομηνία κυκλοφορίας, το νέο άλμπουμ του Elton John ανακοινώθηκε ότι θα κυκλοφορήσει τον Σεπτέμβριο του 2013. Είναι το τριακοστό κατά σειρά προσωπικό του άλμπουμ και η στάνταρ του έκδοση θα περιέχει 15 κομμάτια στα οποία παίζει πιάνο ο ίδιος. Πρόκειται να κυκλοφορήσει σε άλλες τρεις εκδόσεις, την Deluxe Edition με 19 κομμάτια, την Super Deluxe Edition με επίσης 19 κομμάτια και DVD, καθώς και σε διπλό LP. Ο Βρετανός καλλιτέχνης έχει πουλήσει πάνω από 250 εκατομμύρια δίσκους σε ολόκληρο τον κόσμο, κατατάσσοντάς τον στην πρώτη θέση στη λίστα με τους καλλιτέχνες με τις περισσότερες πωλήσεις, ανάμεσα σε ονόματα όπως οι Beatles, ο Michael Jackson, η Madonna και οι Led Zeppelin.\nJustin Timberlake THE 20/20 EXPERIENCE: 2 OF 2 Επτά χρόνια μετά την τελευταία του δουλειά, ο Timberlake κυκλοφορεί δύο στούντιο άλμπουμ μέσα στο 2013. Το „The 20/20 Experience: 2 of 2“ που βγαίνει τον Σεπτέμβριο είναι το δεύτερο μέρος μετά το „The 20/20 Experience” που κυκλοφόρησε τον Μάρτιο του 2013. Θα υπάρχει ωστόσο και η έκδοση „The 20/20 Experience: The Complete Experience” η οποία θα περιλαμβάνει και τα δύο άλμπουμ. Για την προώθηση του άλμπουμ του, ο Timberlake έχει προγραμματίσει παγκόσμια περιοδεία (The 20/20 Experience World Tour), με αφετηρία το Μόντρεαλ στις 31 Οκτωβρίου. Μέχρι στιγμής έχουν ανακοινωθεί οι συναυλίες σε ΗΠΑ και Καναδά, ενώ σύντομα πρόκειται να ανακοινωθούν και οι επερχόμενες συναυλίες σε Ευρώπη, Νότια Αμερική και Αυστραλία.\nΣΕΠΤΕΜΒΡΙΟΣ − ΟΚΤΩΒΡΙΟΣ\nΗθοποιοί: Ρόμπερτ Ντε Νίρο, Μισέλ Φάιφερ, Τόμι Λι Τζόουνς.\nΗθοποιοί: Τομ Χανκς, Κάθριν Κίνερ, Μαξ Μαρτίνι.\nΗθοποιοί: Χέιλι Στάινφελντ, Χάρισον Φορντ.\nΟ αρχιμαφιόζος Γιοβάνι Μανζόνι (Ρόμπερτ Ντε Νίρο) μεταφέρεται σε μια ήσυχη πόλη της Γαλλίας μαζί με την οικογένειά του, στα πλαίσια του προγράμματος προστασίας μαρτύρων. Παρά τις φιλότιμες προσπάθειες του πράκτορα της CIA Στάνσφιλντ (Τομι Λι Τζόουνς) να τους προστατεύσει, η οικογένεια δεν μπορεί να ξεχάσει τις παλιές της συνήθειες. Έτσι επιτρέπουν στη μαφία να τους εντοπίσει, δημιουργώντας ένα ατελείωτο χάος και ξεκινώντας μια σειρά από περιπέτειες. Ένα δυνατό καστ ηθοποιών πλαισιώνει την ταινία του Λικ Μπεσόν, η οποία διαθέτει ένα ιδιαίτερο, σκοτεινό χιούμορ.\nΗ ταινία διηγείται την αληθινή ιστορία του Κάπτεν Ρίτσαρντ Φίλιπς (Τομ Χανκς), όταν το 2009 Σομαλοί πειρατές κατέλαβαν το αμερικανικό φορτηγό πλοίο MV Maersk Alabama. Πρόκειται για το πρώτο αμερικανικό πλοίο που καταλήφθηκε από πειρατές τα τελευταία διακόσια χρόνια. Ο δύο φορές βραβευμένος με Όσκαρ Τομ Χανκς, δίνει μία εξίσου εξαιρετική ερμηνεία ως Κάπτεν Φίλιπς. Πρόκειται για τον ηθοποιό με τις περισσότερες εισπράξεις στο box office. Η ταινία είναι προγραμματισμένη να κάνει πρεμιέρα στη χώρα μας τον Οκτώβριο του 2013.\nΜια εξωγήινη φυλή, οι Buggers έχουν ήδη καταστρέψει τη Γη δύο φορές. Εβδομήντα χρόνια μετά, οι άνθρωποι προσπαθούν ακόμα να παραμείνουν ενωμένοι ώστε να αποτρέψουν την αφάνισή τους από αυτό το τεχνολογικά ανώτερο εξωγήινο είδος. Ο στρατός εκπαιδεύει τους νέους για να αντεπιτεθούν στην εξωγήινη απειλή. Ο Έντερ Γουίγκιν είναι ένα ήσυχο αλλά ευφυές αγόρι που θα παρακολουθήσει το ειδικό αυτό σχολείο πολέμου και που από ό,τι φαίνεται μπορεί να γίνει ο σωτήρας της ανθρωπότητας.\nΗθοποιοί: Χιου Τζάκμαν, Τζέικ Τζίλενχαλ, Βαϊόλα Ντέιβις.\nΗθοποιοί: Τζέφρι Ρας, Σύλβια Χοκς, Ντόναλντ Σάδερλαντ.\nΗθοποιοί: : Τζεφ Μπρίτζες, Ράιαν Ρέινολντς, Κέβιν Μπέικον.\nΗ οικογενειακή γαλήνη του Κέλερ Ντόβερ (Χιου Τζάκμαν) διαταράσσεται, καθώς ο ίδιος ζει τον χειρότερό του εφιάλτη, όταν η εξάχρονη κόρη του Άννα και η φίλη της εξαφανίζονται. Ο ντεντέκτιβ Λόκι (Τζέικ Τζίλενχαλ) συλλαμβάνει έναν ύποπτο, τα στοιχεία όμως δεν επαρκούν και σύντομα τον αφήνει ελεύθερο. Σε μια απεγνωσμένη προσπάθεια να μάθει τι έχει συμβεί, ο απελπισμένος πατέρας απαγάγει τον άνθρωπο που θεωρεί πως είναι υπεύθυνος για την απαγωγή των δύο κοριτσιών. Ένα δυνατό ψυχολογικό θρίλερ, που μας δείχνει πόσο εύκολο είναι να υπερβεί κάποιος τα όρια της δικαιοσύνης και να μετατραπεί ο ίδιος σε εγκληματία.\nΗ ιστορία επικεντρώνεται γύρω από έναν ηλικιωμένο, ιδιόρρυθμο εκτιμητή τέχνης και δημοπράτη. Όταν ο Βέρτζιλ Όλντμαν (Τζέφρι Ρας) αναλάβει να εκτιμήσει τη συλλογή έργων τέχνης μιας εξίσου εκκεντρικής νεαρής κληρονόμου, η ζωή του θα πάρει μια εντελώς διαφορετική τροπή. Ο ταλαντούχος σκηνοθέτης Τζουζέπε Τορνατόρε μας ταξιδεύει στην ιδιαίτερη πατρίδα του την Ιταλία, καθώς και σε άλλες ευρωπαϊκές πόλεις, όπως είναι η Πράγα και η Βιέννη. Η ταινία έχει προβληθεί ήδη σε πολλές χώρες, ενώ στην Ελλάδα είναι προγραμματισμένη να κάνει πρεμιέρα στις 5 Σεπτεμβρίου. Τη μουσική στην ταινία υπογράφει ο Ένιο Μορικόνε.\nΤο σενάριο είναι κάπως πρωτότυπο, αφού έχουμε να κάνουμε με αστυνομικούς… φαντάσματα. Ένας πρόσφατα δολοφονημένος αστυνομικός ξεκινά υπηρεσία στη μετά θάνατον ζωή, στο «Τμήμα Αναπαύσου Εν Ειρήνη» (Rest In Peace Department). Στην διαφορετική αυτή αστυνομική υπηρεσία, προσπαθεί με τη βοήθεια του επίσης νεκρού συνεργάτη του, να ανακαλύψει ποιος τον σκότωσε. Μία διαφορετική κωμωδία, με πολλή δράση, δυνατές ατάκες και πολύ καλό χιούμορ. Το R.I.P.D. έρχεται στις σκοτεινές αίθουσες της χώρας μας τον Σεπτέμβριο του 2013.\nΔράση, αστυνομική κωμωδία\nΔράση, αστυνομική κωμωδία 31\nΤΟ ΑΠΟΛΥΤΟ GFM-HOR®O®SCOPE\nΚριός 21.03 – 20.04 Γενικά ο Σεπτέμβρης είναι ένας καλός μήνας για τους Κριούς. Κάποιες ανακατατάξεις στα συναισθηματικά σας βρίσκονται ακόμη σε εξέλιξη, ενώ καλό θα ήταν να πάρετε σύντομα μια απόφαση σχετικά με την εξέλιξη της σχέσης σας. Ο Οκτώβρης ευνοεί τα επαγγελματικά σας, στα οποία από ότι φαίνεται διοχετεύετε όλη την ενέργειά σας. Η πρόοδος στην εργασία σας, θα σας αποζημιώσει για τη σκληρή δουλειά. Προσέξτε μην παρασυρθείτε σε σπατάλες χωρίς λόγο.\nΤαύρος 21.04 – 20.05 Για τους ταύρους τα πράγματα αρχίζουν να μπαίνουν σε μια σειρά. Η αρχή του φθινοπώρου είναι για εσάς μια ήσυχη περίοδος. Θα έχετε χρόνο για εσωτερικές αναζητήσεις, σκέψη και λήψη νέων αποφάσεων. Οι νέοι στόχοι θα σας γεμίσουν αισιοδοξία και θα σας δώσουν έναν αέρα πιο δυναμικό. Τον Οκτώβρη μια νέα πρόταση θα έρθει να σας προβληματίσει και να σας θέσει κάποιο δίλημμα. Σκεφτείτε καλά και μην πάρετε βιαστικές αποφάσεις.\nΔίδυμοι 21.05 – 21.06 Είστε όπως πάντα περιπετειώδης και με ανήσυχο πνεύμα. Το φθινόπωρο θα μπείτε σε περιπέτειες που απαιτούν προσοχή και λεπτούς χειρισμούς. Η ισορροπία στη σχέση σας με κάποια αγαπημένα σας πρόσωπα είναι εύθραυστη και πρέπει να προσπαθήσετε αρκετά εάν θέλετε να την διατηρήσετε. Τον Οκτώβρη θα συμβούν αλλαγές στην οικογενειακή σας ζωή, που θα σας ανεβάσουν τη διάθεση, ενώ η περίοδος σας ευνοεί επίσης να βρείτε νέα εργασία.\nΚαρκίνος 22.06 – 22.07 Μπορεί να χαλαρώσατε με τις διακοπές, όμως κάτι ακόμα σας προβληματίζει και σας αγχώνει. Προσπαθήστε να τακτοποιήσετε τα θέματα που εκκρεμούν. Κάποιες μικροεντάσεις στην οικογένεια είναι αναπόφευκτες, κάντε όμως υπομονή, με λίγο χρόνο και καλή διάθεση όλα θα διορθωθούν. Ο Οκτώβρης ευνοεί τα οικονομικά σας, ίσως κάποιο έσοδο που δεν είχατε προβλέψει, ή μια αύξηση στο μισθό σας, θα σας ανεβάσει σίγουρα τη διάθεση και θα σας τονώσει.\nΛέων 23.07 – 23.08 Συνεχίζετε να έχετε αυτή την ανεξήγητη γοητεία, αν και είναι φανερό ότι σας απασχολούν πολλά. Το φθινόπωρο φέρνει αλλαγές σε διάφορα θέματα για τα λιονταράκια. Ο Σεπτέμβρης ευνοεί εσάς που ψάχνετε για καινούρια δουλειά. Αλλαγές όμως συμβαίνουν και στα συναισθηματικά. Οι ελεύθεροι θα ξεκινήσετε μια νέα σχέση, πράγμα που θα σας ανανεώσει ιδιαίτερα. Οι δεσμευμένοι, καλό είναι να είστε πιο υπομονετικοί με το ταίρι σας.\nΠαρθένος 24.08 – 23.09 Για τους παρθένους το φθινόπωρο σηματοδοτεί το ξεκίνημα νέου κύκλου σκληρής δουλειάς και υποχρεώσεων. Οργανώνεστε και προγραμματίζετε πώς θα αντεπεξέλθετε καλύτερα στα νέα σας καθήκοντα και αυτό σας γεμίζει ενέργεια και δυναμικότητα. Η καλή και μεθοδευμένη δουλειά θα σας ανταμείψει, τόσο ηθικά όσο και οικονομικά. Στα τέλη του Οκτώβρη θα απολαμβάνετε ήδη τους πρώτους καρπούς της επιτυχίας σας.\nΖυγός 24.09 – 23.10 Ανανεωμένοι γυρίσατε από τις διακοπές σας, όμως αισθάνεστε ότι ήταν πολύ λίγο για να σας χαλαρώσει. Γυρνάτε με το ζόρι πίσω στην καθημερινότητα, στη δουλειά και τις υποχρεώσεις σας. Κάντε υπομονή και προσπαθήστε να προσαρμόζεστε όταν οι συνθήκες το απαιτούν. Τον Οκτώβριο ένα αναπάντεχο νέο έρχεται να σας ανεβάσει τη διάθεση και να σας αναζωογονήσει. Για άλλους μπορεί να είναι αύξηση στο μισθό, ενώ για άλλους η άφιξη ενός παλιού καλού φίλου.\nΣκορπιός 24.10 – 22.11 Ο Σεπτέμβρης σας βρίσκει ανανεωμένους και γεμάτους ενέργεια. Έχετε όρεξη για δουλειά και βρίσκεστε σε μία ιδιαίτερα δημιουργική φάση της ζωής σας. Προσπαθήστε απλώς να μην το παρακάνετε, γιατί μπορεί εύκολα να κουραστείτε. Τον Οκτώβριο συνεχίζετε με την ίδια διάθεση. Κατά το τέλος του μήνα θα χρειαστεί να ρισκάρετε. Μην φοβηθείτε, τα άτομα που σας αγαπούν είναι κοντά σας και θα σας στηρίξουν σε κάθε σας βήμα.\nΤοξότης 23.11 – 21.12 Τα τοξοτάκια είναι λίγο κουρασμένα το φθινόπωρο, τόσο σωματικά όσο και συναισθηματικά. Όχι από τις κρεπάλες και από τα ξενύχτια, αλλά από την πολλή δουλειά και τις αυξημένες υποχρεώσεις. Ακόμα δεν έχετε βρει χρόνο για τον εαυτό σας. Ένα διάλειμμα από την καθημερινότητα θα σας έκανε καλό. Εάν δεν χαλαρώσετε λίγο τους ρυθμούς σας, σας βλέπω τον Οκτώβρη με burn out. Πηγαίνετε ένα μικρό ταξιδάκι, θα σας ξεκουράσει και θα σας δώσει ενέργεια.\nΑιγόκερως 22.12 – 20.01 Πολύ εργατικούς σας βρίσκει ο Σεπτέμβρης. Τελευταία είστε ιδιαίτερα ενεργητικοί και δημιουργικοί. Όσοι ψάχνετε για δουλειά, ο Σεπτέμβρης σας ευνοεί να βρείτε κάτι που θα σας ταιριάζει. Αλλά και στα αισθηματικά σας διανύετε μια καλή περίοδο. Όσοι έχετε σχέση, το φθινόπωρο θα περάσετε μια όμορφη και ρομαντική περίοδο, ενώ οι αδέσμευτοι είναι πολύ πιθανό να βρείτε την αγάπη που ονειρευόσασταν.\nΥδροχόος 21.01 – 19.02 Συνεχίζετε και το φθινόπωρο την καλή προσπάθεια και την πολλή δουλειά. Σιγά σιγά βλέπετε τους κόπους σας να ανταμείβονται και αυτό σας γεμίζει ενέργεια και δύναμη να συνεχίσετε. Ο Σεπτέμβρης είναι γενικά καλός μήνας για εσάς, εκτός βέβαια από κάποιες μικρές εντάσεις στη σχέση σας. Μην τις αφήσετε να σας επηρεάσουν, είναι παροδικές και άνευ σημασίας. Τον Οκτώβρη τα έσοδά σας θα αυξηθούν, πράγμα που θα χαροποιήσει τόσο εσάς, όσο και το ταίρι σας.\nΙχθείς 20.02 – 20.03 Ξεκίνησαν οι αλλαγές για τα ψαράκια. Το δίμηνο Σεπτέμβρης – Οκτώβρης είναι περίοδος αναδιοργάνωσης και λήψης νέων αποφάσεων. Για άλλους ευνοείται η αλλαγή κατοικίας, ενώ για άλλους η αλλαγή συντρόφου. Μην σαν αγχώνουν τα νέα δεδομένα, κάθε αλλαγή είναι για καλό. Θα γνωρίσετε νέους, ενδιαφέροντες ανθρώπους και θα δημιουργήσετε σχέσεις σταθερές και πολύ σημαντικές για την πορεία της ζωής σας. Αστροσοφική\nΟΔΗΓΟΣ ΕΤΑΙΡΕΙΩΝ ΕΣΤΙΑΤΟΡΙΑ ΓΛΥΦΑΔΑ Εν Πλώ τηλ.: 210 9606380 Λ. Βουλιαγμένης 53 Το Αγκίστρι τηλ.: 210 9600117 Παλμύρας 2 ΒΟΥΛΙΑΓΜΕΝΗ Ρακάδικον τηλ.: 210 9671530 Λ. Ποσειδώνος 17 Remezzo τηλ.: 210 8964310 Ερμού 1 Ακτή τηλ.: 210 8960448 Λ. Ποσειδώνος 6\nΓΛΥΦΑΔΑ Κονάκι τηλ.: 210 9611900 Γούναρη 154 Φωλιά του κούκου τηλ.: 210 9620068 Ζακύνθου 51 Στοά ιχθύος τηλ.: 210 8983180 Λαοδίκης 36-38 Υδρόμελο τηλ.: 210 8983033 Κωνσταντινουπόλεως 24 Μουράγιο τηλ.: 210 8942437 4η Mαρίνα Γλυφάδας ΒΟΥΛΑ Dream Grill τηλ.: 210 8955110 Βασ. Παύλου 78 Πίτα Time τηλ.: 210 8953111 Βασ. Παύλου 1 & Αλκυονίδων ΒΟΥΛΙΑΓΜΕΝΗ\nΗ ΔΙΑΦΗΜΙΣΗ ΣΑΣ 63x30 mm μόνο 19,90 €/μήνα\nΛάμπρος τηλ.: 210 8960144 Ποσειδώνος 20 ΒΑΡΚΙΖΑ Λατίνι τηλ.: 210 9655977 Λεωφ. Ποσειδώνος 3 ΑΛΙΜΟΣ Kitchen Bar Alimos τηλ.: 210 9812004 Λ. Ποσειδώνος 3 ΤΑΒΕΡΝΕΣ ΨΗΣΤΑΡΙΕΣ\nΖάχος Grill τηλ.: 210 8960352 Ερμού 1 Σχάρα τηλ.: 2108962432 Λ. Ποσειδώνος 15 ΒΑΡΚΙΖΑ Ζάχος τηλ.: 210 8975652 Βασ. Κωνσταντίνου 94 Απέραντο γαλάζιο τηλ.: 210 9655951 Πλησίον Ναυτ. Ομίλου Βάρκιζας ΙΤΑΛΙΚΗ ΚΟΥΖΙΝΑ\nΓΛΥΦΑΔΑ Vincenzo τηλ.: 210 8941425 Γιαννιτσοπούλου 1\nΜΠΥΡΑΡΙΕΣ ΓΛΥΦΑΔΑ Bayern Bierhaus τηλ.: 210 8944439 Χρ. Νέζερ 19 Beer Academy τηλ.: 210 8980121 Ζέρβα Ναπ. 14 CAFE Muppet Cafe τηλ.: 210 9924450 Πλ. Αγν. Στρατιώτη 8 Ηλιούπολη ΑΡΤΟΠΟΙΕΙΑ ΒΑΡΗ Ήπειρος τηλ.: 210 8973658 3ο χλμ. Λ. ΒάρηςΚορωπίου ΗΛΙΟΥΠΟΛΗ «Έξη» Bakery & Coffee Shop τηλ.: 210 9901911 Σ. Βενιζέλου 88 ΑΥΤΟΚΙΝΗΤΟ ΣΧΟΛΕΣ ΟΔΗΓΩΝ Καπελέρης Δημ. τηλ.: 210 9754120 Μπουμπουλίνας 25 & Ευτέρπης 10 Αγ. Δημήτριος ΠΛΥΝΤΗΡΙΑ ΑΥΤΟΚΙΝΗΤΩΝ Luxury Car Wash τηλ.: 210 9902760 Σοφ. Βενιζέλου 30 Ηλιούπολη Κάντο Labiko τηλ.: 694 848 21 90 Τιτάνων 15 Ελληνικό\nΔΙΚΥΚΛΟ Moto Race YAMAHA-KTMHONDA-SUZUKI τηλ.: 210 9245251 Φραντζή 17 Ν. Κόσμος KTM Racing Center 500 τηλ.: 210 9927212 Λεωφ. Βουλιαγμένης 500 Άλιμος ΒΙΒΛΙΟΠΩΛΕΙΑ\nPaper Club Paper Club τηλ.: 210 9655501 Βασ. Κωνσταντίνου 1 Βάρη Η διαφήμισή σας 30x10 mm\nΓΥΜΝΑΣΤΗΡΙΑ & ΠΟΛΕΜ. ΤΕΧΝΕΣ\nΠειραιώς 16-18 Αθήνα\nKung Fu Τριπλή Αρμονία τηλ.: 210 8954923 Παπάγου 24 Βούλα Ananea Pilates + Yoga τηλ.: 210 9644161 Δημ. Γούναρη 80 Άνω Γλυφάδα Αθλ. Σύλλογος «Κρόνος» τηλ.: 210 9920719 Ηρ. Πολυτεχνείου 90 Ηλιούπολη\nHair & Beauty τηλ.: 210 9937081 Αρχιμήδους 58 Ηλιούπολη\nΑττικό Ωδείο τηλ.: 210 9924574 & 210 9930813 Λ. Πρωτόπαππα 30 Ηλιούπολη\nStefanoudakis τηλ.: 210 9941107 Μαρίνου Αντύπα 148 Ηλιούπολη\nΕλλ.Φιλοζωική Εταιρεία τηλ.: 210 6020202 & 210 6626061, Κορωπί Κτηνιατρείο Αθαν. Σπανογιάννη τηλ.: 210 8958943 Λεωφ. Βασ. Παύλου 7 Βούλα\nΦΡΟΝΤΙΣΤΗΡΙΑΚΟΙ ΟΡΓΑΝΙΣΜΟΙ Ανέλιξη τηλ.: 210 9946948 Φαρμακίδου 2 Ηλιούπολη GRAPHIC & WEB DESIGN Ζεύξις creative τηλ.: 210 7620971 Ιθώμης 27Β, Βύρωνας webstart τηλ.: 210 2220251 Κουντουριώτου 31 Γαλάτσι Προσκλητήρια fresh Art τηλ.: 700 700 7030 www.freshart.gr\nΔΙΚΗΓΟΡΙΚΑ ΓΡΑΦΕΙΑ Αγγελ. Δαμάλα Σπυρίδων Μέτος τηλ.: 210 5238556\nΠάλλας-Τανισκίδης τηλ.: 210 6034446-7 Αγ. Νικολάου 4 Παλλήνη ΣΧΕΣΕΙΣ Sexy Things τηλ.: 210 9609959 Δ. Γούναρη 112 Εμπ. Κέντρο Ζικ-Ζακ Άνω Γλυφάδα ΤΑΞΙΔΙΩΤΙΚΑ ΓΡΑΦΕΙΑ Corfu Travel Services τηλ.: 210 9751414 & 210 9707399 Α. Παπανδρέου 2 Ηλιούπολη Lifestyle Travel τηλ.: 210 9938642 & 210 9934980 Λ. Πρωτόπαππα 47 Ηλιούπολη Innovation Tours τηλ.: 210 9955338 Λ. Ειρήνης 9 Ηλιούπολη 33\nΤΑΥΤΟΤΗΤΑ Εκδότης GO FOR MORE UG Δημήτριος Γκόρλας Freudental 14 73525 Schwaebisch Gmuend Germany Τηλ.: +49 (0) 71 71.998 27 20 Fax.: +49 (0) 71 71.998 27 96 info@goformore.gr www.goformore.gr Διευθυντής Νίκος Κουρούμαλος nikos.kouroumalos@goformore.gr Αρχισυντάκτρια Σοφία Δροσοπούλου Συντακτική ομάδα Σοφία Δροσοπούλου, Δημήτριος Γκόρλας, Κωνσταντίνος Γκόρλας, Έρη Χριστοφορίδου, Helmut Bredl Δημιουργικός σχεδιασμός Νίκος Κουρούμαλος Εξώφυλλο Αναστασία Ζαμπουνίδη\nΠού μπορείτε να μας βρείτε... ΑΛΙΜΟΣ Overall Health & fitness club Τηλ.: 210 9858450 Λεωφ. Αλίμου & Αγ. Γερασίμου 1\nΑΡΓΥΡΟΥΠΟΛΗ Poco Poco Τηλ.: 210 9957161 Λεωφ. Γερουλάνου 75-77 Σχεδία Τηλ.: 210 9631748 Λεωφ. Γερουλάνου 109 Besito Café Τηλ.: 210 9952063 28ης Oκτωβρίου & Θράκης 10 Corpo Atletico Τηλ.: 210 9949040 Αργυρουπόλεως 94\nΒΑΡΗ - ΒΑΡΚΙΖΑ Rosetta eventi Τηλ.: 210 9653895 Λεωφ. Βάρης 8 & Ηφαίστου\nGeorge Sarris Hairdressing & Spa Τηλ.: 213 0245256 Λ. Βασ. Παύλου 63 Κτηνιατρείο Αθανασία Σπανογιάννη Τηλ.: 210 8958943 Λ. Βασ. Παύλου 7\nΒΟΥΛΙΑΓΜΕΝΗ Sloop Café Τηλ.: 210 8962500 Λεωφ. Ποσειδώνος 17 Aqua Marina Τηλ.: 210 8961214–408 Πλατεία Βουλιαγμένης\nΓΛΥΦΑΔΑ Starbucks Coffee Τηλ.: 210 9680740 Γιαννιτσοπούλου 1 & Κύπρου 55 (Πλ. Εσπερίδων)\nΦωτογράφοι Thomas Zehnder Κώστας Μαρκεσίνης Νίκος Γκούμας\nVari Sports Club Τηλ.: 210 8990048 Λεωφ. Βάρης 90\nΓρηγόρης Μικρογεύματα Τηλ.: 213 0400400 Λεωφ. Δημάρχου Άγγελου Μεταξά 11\nΑρτοποιείο Ήπειρος Τηλ.: 210 8973658 3ο χλμ. Λ. ΒάρηςΚορωπίου\nGino Hair and More Τηλ.: 210 8946138 Λ. Δημάρχου Άγγελου Μεταξά 30\nΤο GO FOR MORE είναι διμηνιαίο και κυκλοφορεί στις αρχές κάθε μονού μήνα, ενώ μπορείτε να το προμηθευτείτε από επιλεγμένα σημεία διανομής στα νότια προάστια και πιο συγκεκριμένα στις περιοχές: Άλιμος, Αργυρούπολη, ΒάρηΒάρκιζα, Βούλα, Βουλιαγμένη, Γλυφάδα, Δάφνη και Ηλιούπολη. Οι απόψεις των αρθρογράφων είναι καθαρά προσωπικές και δεν εκφράζουν αναγκαία τον εκδότη & διευθυντή του περιοδικού. Επιτρέπεται η αναδημοσίευση και η αναπαραγωγή του περιεχομένου του περιοδικού με οποιονδήποτε τρόπο, μόνο με προηγούμενη έγγραφη έγκριση του εκδότη.\nExces Τηλ.: 210 9655973 Εστίας 5 Σχολή ποδοσφαίρου Ολυμπιακού Βάρης Τηλ.: 210 9653400 Καποδιστρίου 5 (Χέρωμα)\nMarquise Τηλ.: 210 8947745 Λαζαράκη 45 & Ζησιμοπούλου Cheers Café Τηλ.: 210 9602244 Δημ. Γούναρη 85\nLiving Café Τηλ.: 210 8980140 Zησιμοπούλου 10 Kayak Τηλ.: 210 8949130 Ι. Μεταξά 24-26 & Zησιμοπούλου 9 Επίλεκτον Τηλ.: 210 8941120 Λαζαράκη 8 The Bar Τηλ.: 210 8985180 Α. Παπανδρέου 15 feticcio Τηλ.: 210 8940445 Α. Παπανδρέου 4 Opus Τηλ.: 210 8980050 Ι. Μεταξά 48 Style Café Τηλ.: 210 8940694 Αρτέμιδος 1 Βιβλιοτοπία Τηλ.: 210 9680340 Λαζαράκη 21-23 Κτηνιατρικό Κέντρο Μικρών Ζώων Νίκος Παραγυιός Τηλ.: 210 8946233 Φοίβης 46 & Θεμιστοκλέους Φουρνιστό Πορτοκάλι Τηλ.: 210 8982010 Δούσμανη 24\nΔΑΦΝΗ Expression Studio Τηλ.: 210 9708760 Πεντέλης & Π. Μελά 36\nΗΛΙΟΥΠΟΛΗ so easy Τηλ.: 210 9955455 Ελ. Βενιζέλου 119 & Πρωτόπαππα 16 Αττικό Ωδείο Τηλ.: 210 9924574\nΠρωτόπαππα 30 Γρηγόρης Μικρογεύματα Τηλ.: 213 0400400 Πλατεία Κανάρια 3 BEKERY Τηλ.: 210 9927065 Πλ. 28ης Οκτωβρίου MIRANDA Τηλ.: 210 9961838 Σοφ. Βενιζέλου 100 Gino Hair and More Τηλ.: 210 9935261 Μαρίνου Αντύπα 130 GARAGE Τηλ.: 210 9945603 Ηρώων Πολυτεχνείου 3 Παλλάδιον Gym Τηλ.: 210 9958421 Κων. Καραμανλή 25 & Ελ. Βενιζέλου 160 Αθλ. Κέντρο Μπασδέκης Τηλ.: 210 9750777 Λεωφ. Αλέξανδρου Παναγούλη 19 Smile Coffee & Snack Τηλ.: 210 9714144 Μαρίνου Αντύπα 51 Le Rêve Τηλ.: 210 9750410 Α. Παπανδρέου 10 Άθλος Gym Τηλ.: 210 9951933 Ηρώς Κωνσταντοπούλου 27 Luxury Car Wash Τηλ.: 210 9902760 Σοφ. Βενιζέλου 30 Hair & Beauty Τηλ.: 210 9937081 Αρχιμήδους 58 Expression Studio Τηλ.: 210 9910777 Σοφ. Βενιζέλου 149\nΚΟΡΩΠΙ Forty Love Tennis Club Τηλ.: 210 9653622 Οδός Ικτίνου (όπισθεν Στρ. Σχολής Ευελπίδων )\nΓΕΓΟΝΟΤΑ, ΠΟΥ ΚΑΝΕΙΣ ΔΕΝ ΘΕΛΕΙ ΝΑ ΞΕΡΕΙ Στη Νιγηρία χτίζουν σπίτια από ανακυκλωμένα πλαστικά μπουκάλια γεμισμένα με άμμο. Η νέα αυτή αρχιτεκτονική, προσφέρει εξαιρετική μόνωση από τον ήχο αλλά και από την ανυπόφορη ζέστη, λειτουργεί ως αλεξίσφαιρη προστασία, ενώ σέβεται παράλληλα και το περιβάλλον. Περίπου το 98%\nτης επιφάνειας της Ανταρκτικής καλύπτεται από πάγο που έχει πάχος τουλάχιστον ένα μίλι. Ο Ολλανδός ζωγράφος Βίνσεντ βαν Γκογκ ζωγράφισε το ίδιο του το πορτραίτο 37 φορές μέσα σε τρία χρόνια. Άτυχη σύζυγος ανακάλυψε την απιστία του άντρα της όταν βρήκε το εσώρουχο της ερωμένης του, φρακαρισμένο στην ηλεκτρική σκούπα. Οι κότες της ράτσας Araucana γεννούν πράσινα αυγά. Η περί-\nφημη «όρκα» γνωστή και ως «φάλαινα δολοφόνος», είναι στην πραγματικότητα δελφίνι και μάλιστα το μεγαλύτερο σε μέγεθος στον κόσμο. Το δέρμα είναι το μεγαλύτερο όργανο του ανθρώπινου σώματος. Έχει επιφάνεια 2 τετραγωνικά μέτρα κατά μέσο όρο και είναι περίπου δύο φορές βαρύτερο από τον εγκέφαλο. Το μεγαλύτερο μποτιλιάρισμα στον κόσμο καταγράφηκε στην Κίνα τον Αύγουστο του 2010. Η ουρά ξεπερνούσε τα 100 χιλιόμετρα και διάρκεσε περίπου 10 μέρες. Κάποιοι έμειναν εγκλωβισμένοι στα αυτοκίνητά τους έως και 5 μέρες, τα οποία κινούνταν κατά μέσο όρο ένα χιλιόμετρο την ημέρα. Η\nκουκουβάγια μπορεί να δει ένα ποντίκι όταν κινείται ακόμα και από απόσταση 45 μέτρων, με φως όχι περισσότερο από όσο φωτίζει ένα κερί. Η Μαντόνα, πολύ πριν γίνει\n«Βασίλισσα της Ποπ» είχε εργαστεί ως υπάλληλος στα Dunkin’ Donuts. Τα γκρίζα, γιγάντια καγκουρό, μπορούν να φτάσουν περίπου τα δυόμισι μέτρα ύψος. Ο μέσος άνθρωπος καταναλώνει στη διάρκεια της ζωής του περίπου 50 τόνους τροφής. Πηγές: Ripley´s Believe it or Not, διάφορες διαδικτυακές πύλες.\nΚανείς δεν γνωρίζει πότε γεννήθηκε ο Μπετόβεν. Οι νυχτερίδες δεν έχουν καμία συγγένεια με τα τρωκτικά. Η μεγαλύτερη πέτρα που αφαιρέθηκε ποτέ από νεφρά ζύγιζε 1.300 κιλά και είχε διάμετρο 17 εκατοστά. Επιστήμονες βρήκαν δύο σφαίρες που είχαν συγκρουστεί στον αέρα στον\nπόλεμο της Κριμαίας. Οι πιθανότητες σύγκρουσης δύο σφαιρών είναι μία στο δισεκατομμύριο και θα μπορούσαν να έχουν σώσει τις ζωές δύο στρατιωτών. Οι κυκλώνες παίρνουν αρσενικό όνομα όταν συμβαίνουν σε μονό έτος και θηλυκό όταν το έτος είναι ζυγό. Στην αρχαία Ρώμη χρησιμοποιούσαν ένα είδος προφυλακτικού που το έφτιαχναν από κύστες κατσικιών. Το βάρος του εγκεφάλου ενός ατόμου\nηλικίας 75 ετών, έχει μειωθεί κατά 44% λόγω της απώλειας των νευρώνων.\n€1 Η ΚΑΘΕ ΜΠΑΛΑ ΠΑΓΩΤΟΥ.\n€14 ΤΟ 1o ΚΙΛΟ ΚΑΙ ΓΙΑ ΚΑΘΕ 2o ΚΙΛΟ ΠΑΓΩΤΟ\nΣΤΑ ΓΕΝΕΘΛΙΑ ΣΑΣ\nΔΩΡΟ ΕΝΑ ΚΙΛΟ ΠΑΓΩΤΟ! Η προσφορά ισχύει με την αγορά της τούρτας των γενεθλίων ή των γλυκών αξίας από €10.\nΛ. Συγγρού 100, τηλ. 210-8983000\nΚυπρίων Ηρώων 50, Ηλιούπολη, τηλ. 210-8983001 Χρεμωνίδου 55, Παγκράτι, τηλ. 210-7669555\ninfo@deliolanis-icecream.com www.deliolanisicecream.gr Join us on\n: Δεληολάνης (Ofﬁcial)\nΣύντομα ανοικτό 24 ώρες.\nGO FOR MORE - Τεύχος 06\nGO FOR MORE - Το νέο, ανερχόμενο περιοδικό ποικίλης ύλης, των νοτίων προαστίων.


Το… ρεκόρ που σημείωσε ο Τραμπ, σνομπάροντας τις συνεντεύξεις Τύπου – Υστερόγραφα | Η ανάλυση της Είδησης\nHome / Διεθνη / Το… ρεκόρ που σημείωσε ο Τραμπ, σνομπάροντας τις συνεντεύξεις Τύπου\nΤο… ρεκόρ που σημείωσε ο Τραμπ, σνομπάροντας τις συνεντεύξεις Τύπου\nPosted on August 08, 2017, 5:49 pm\nΟ Ντοναλντ Τραμπ συμπλήρωσε αισίως 200 ημέρες στον Λευκό Οίκο ως «Πλανητάρχης».\nΠρος απογοήτευση πολλών, που στοιχημάτιζαν ακόμα ότι ο Αμερικανός Πρόεδρος δεν θα κατορθώσει να ξεπεράσει το χρονικό αυτό διάστημα. Πιστεύοντας ότι θα δει την πόρτα της εξόδου από το Κογκρέσο, μέσω ενός πιθανού “impeachment”. Μιας δηλαδή πρότασης μομφής. Μίας αρκετά δύσκολης διαδικασίας ωστόσο, καθώς όποτε επιχειρήθηκε, δεν ήρθε σε πέρας.\nΟ Ντόναλντ Τραμπ όμως, όχι μόνο διαψεύδει μέρα με τη μέρα αυτά τα σενάρια, αλλά «σπάει» ακόμα και χρόνιες παραδόσεις της αμερικανικής πολιτικής σκηνής.\nΜε ποιο από όλα να πρωτοασχοληθεί κανείς; Mε την αργοπορία του διορισμού των προσώπων που στελεχώνουν τη διοίκησή του; Mε την αντικατάσταση πολλών από αυτών με ταχύτατες διαδικασίες; Mε την εκ νέου καρατόμηση στελεχών, με αποκορύφωμα τις 11 μόλις ημέρες εξουσίας που δόθηκαν στον πάλαι ποτέ διευθυντή επικοινωνίας του Λευκού Οίκου Άντονι Σκαραμούτσι; Με τα προβλήματα που δημιουργήθηκαν στις συνεντεύξεις Τύπου, σπάζοντας άλλη μία παράδοση, που αφορά στη συχνότητα και τον τρόπο αναμετάδοσή τους; Ή με τις χιλιάδες κατηγορίες με τις οποίες έρχεται αντιμέτωπος καθημερινά ο Τραμπ, αναφορικά με τις πολιτικές επιλογές του; Οι οποίες ξενίζουν όλη την υφήλιο και εισάγουν τις Ηνωμένες Πολιτείες σε μία νέα εποχή.\nΕκτός όλων αυτών, άλλη μία «καινοτομία» του Αμερικανικού Προέδρου προκύπτει από την πολιτική του συμπεριφορά. Ο Ντόναλντ Τραμπ έχει παραχωρήσει τις λιγότερες… σόλο συνεντεύξεις Τύπου, από την εποχή του Προέδρου Αϊζενχάουερ, σύμφωνα με στατιστικά στοιχεία που μας έρχονται από το Πανεπιστήμιο της Καλιφόρνια στη Σάντα Μπάρμπαρα, σε συνεργασία με το CNN.\nΟ Ντουάιτ Αϊζενχάουερ ορκίστηκε 34ος Πρόεδρος των ΗΠΑ στις 20 Ιανουαρίου 1953. Εν έτει 2017, η Αμερική κυβερνάται από τον 45ο Πρόεδρο στην ιστορίας της. Ενώ έχουν περάσει 64 χρόνια από την ηγεσία Αϊζενχάουερ. Αυτό και μόνο, αναγάγει σε υπερθετικό βαθμό τη σημειολογία του ευρήματος της έρευνας, το οποίο μπορεί και να περνούσε αδιάφορο. Δεδομένου ότι ο αμερικανικός λαός είναι συνηθισμένος, ένα εξάμηνο τώρα, στις εκπλήξεις.\nΣτο δια ταύτα λοιπόν… Μέσα στις 200 πρώτες ημέρες του Τραμπ, μόνο μία σόλο συνέντευξη Τύπου έχει παραχωρηθεί από τον ίδιο. Με το ημερολόγιο να γράφει 16 Φεβρουαρίου 2017. Πριν συμπληρώσει δηλαδή καλά καλά έναν μήνα στην Προεδρία. Μία συνέντευξη Τύπου που αποδείχτηκε, εκτός από μοναδική, και επεισοδιακή. Λόγω της σύγκρουσης του Τραμπ με τους ανταποκριτές του Λευκού Οίκου. Έκτοτε, δεν ακολούθησαν άλλες.\nΟ Ντόναλντ Τραμπ στην μοναδική σόλο συνέντευξη Τύπου που έχει παραχωρήσει μέχρι στιγμής. 16 Φεβρουαρίου 2017, Ανατολική Αίθουσα Λευκού Οίκου. (Φωτογραφία Mark Wilson/Getty Images North America)\nΊσως ο αριθμός της μονάδας που συνοδεύει τις σόλο συνεντεύξεις Τύπου του Τραμπ να μην ήταν αξιοπρόσεκτος, αν δεν τονιζόταν η σύγκριση. Ίσως γιατί η εικόνα του να απευθύνεται από πόντιουμ, μας είναι εντελώς οικεία. Ίσως πάλι, γιατί έχουμε αντικαταστήσει στο μυαλό μας την παραπάνω εικόνα, με τις αμέτρητες παρεμβάσεις του μέσω παντών των μέσων, και κυρίως του twitter.\nΞεχνώντας ότι όντως ο Ντόναλντ Τραμπ δεν έχει παραχωρήσει, πλην αυτής της μίας, ποτέ άλλη συνέντευξη Τύπου μόνος του.\nΣυγκριτικά όμως με τους 11 προηγούμενους Προέδρους, φτάνοντας πίσω στην εποχή Αϊζενχάουερ, τα στοιχεία παρακάτω δεν είναι καθόλου με το μέρος του.\nCNN Ανταποκριτές Λευκού Οίκου διακυβέρνηση Τραμπ Λευκός Οίκος Ντόναλντ Τραμπ συνεντεύξεις Τύπου Τραμπ\nΤο ζεύγος Κλίντον παρακολούθησε ειδική προβολή της ταινίας “Wonder Woman”\nΤραμπ: Να κλείσει αμέσως το Ίδρυμα Κλίντον, η πιο διεφθαρμένη επιχείρηση στην πολιτική ιστορία\nΤο tweet του Μπιλ Κλίντον για την 11η Σεπτεμβρίου\nΠώς η “τοξική” Χίλαρι έχασε τις εκλογές. Το παράδειγμα του Μίσιγκαν\nΚαλλιανιώτης / Dec 17\nΟι φωτογραφίες από τη βράβευση της Mila Kunis από το Χάρβαρντ\nΝαυπλιώτου / Jan 26


AHDONI: Ο ΟΣΙΟΣ ΔΑΒΙΔ Ο ΕΝ ΕΥΒΟΙΑ ...ΕΟΡΤΑΖΕΙ 1 ΝΟΕΜΒΡΙΟΥ\nΑναρτήθηκε από ΔΗΜΗΤΡΙΟΣ στις 10/31/2010 05:17:00 μ.μ.\nΑνώνυμος 31 Οκτωβρίου 2010 - 11:56 μ.μ.\nΜεγάλη η χάρη των αγίων.\nΣυγχωρέστε με, δε μπορώ να κρίνω, αλλά τα παραπάνω δε μοιάζουν με γνήσιο χριστιανικό βίωμα, αλλά μάλλον με πλάνη. Μόνον ο Θεός ξέρει, αλλά γράφω ταπεινά το λογισμό μου.\nΣτο ορθόδοξο χριστιανικό βίωμα, ως γνωστόν, δεν υπάρχει έκσταση, αλλά εγρήγορση. Έκσταση έχουν τα μέντιουμ. Επίσης, τι ακριβώς συνέβαινε με εκείνη τη γυναίκα που "έτρωγε το παιδί της"; Τελικά τι είναι η κόλαση και τι συμβαίνει κατά τη μέση κατάσταση των ψυχών, πριν την τελική Κρίση;\nΒέβαια αυτό μπορούμε να το εννοήσουμε ανθρωπομορφικά - προφανώς το ίδιο το νεκρό παιδί δεν το έτρωγε η μητέρα του [η ψυχή του θα ήταν στον τόπο της, στον παράδεισο, ελπίζω], αλλά ίσως βίωνε μόνιμα το αίσθημα αυτό λόγω της πράξης της.\nΑς είναι - πάντως διατηρώ τις επιφυλάξεις μου, και μόνο το ότι ζούσε ο Γέροντας Ιάκωβος με κάνει να θεωρώ πιθανή την αυθεντικότητα του βιώματος (αν και δεν είδα να αναφέρεται η γνώμη του για το γεγονός). Τι λέει άραγε γι' αυτό σήμερα ο π. Κύριλλος;\nΒοήθειά μας ο όσιος Δαβίδ - σας ευχαριστώ για τη φιλοξενία.


Τρεις υποψήφιες στις ευρωεκλογές αποκαλύπτουν το λόγο που ζητούν τη ψήφο του κόσμου | Ι LOVE STYLE\nΜιλούν για τη γυναίκα στην πολιτική και τους στόχους που θέτουν\nΠρόκληση θεωρείται η διεκδίκηση μια θέσης στα έδρανα του Ευρωπαϊκού Κοινοβουλίου για τις τρεις από τις έξι γυναίκες που είναι υποψήφιες στις Ευρωεκλογές. Η Τζώρτζια Κωνσταντίνου - Παναγιώτου, η Μαρίνα Νικολάου και η Κατερίνα Χριστοφίδου θέλουν να κάνουν πράξη τα όνειρά τους και να παλέψουν για ένα καλύτερο αύριο.\nΚΑΤΕΡΙΝΑ ΧΡΙΣΤΟΦΙΔΟΥ / ΑΡΙΣΤΙΝΔΗΝ ΥΠΟΨΗΦΙΑ ΕΥΡΩΒΟΥΛΕΥΤΗΣ ΔΗΚΟ\nΓια ποιο λόγο υποβάλατε υποψηφιότητα για να διεκδικήσετε μια θέση ως εκπρόσωπος της Κύπρου στο Ευρωκοινοβούλιο;\nΚαταρχάς σας ευχαριστώ για τη συνέντευξη, γιατί μου δίνετε την ευκαιρία να επικοινωνήσω με τον κόσμο και να μιλήσω για την ξεκάθαρη και καθαρή μου προσπάθεια να μεταβώ από τη δημοσιογραφία στην πολιτική. Για 25 χρόνια ο απλός κόσμος με έχει εμπιστευθεί για την ενημέρωσή του. Μ’ έχει εμπιστευθεί για την υποβολή εκείνων των ερωτήσεων που του έδιναν μια σφαιρική ενημέρωση και τον έφερναν πιο κοντά στην αλήθεια ενός γεγονότος. Προσπαθούσαμε μέσα από τη διαφάνεια και το σεβασμό στο δικαίωμα του πολίτη και με στόχο τη διασφάλιση της ελευθερίας της έκφρασης, της δημοκρατίας και της κοινωνικής δικαιοσύνης, να αλλάξουμε τα κακώς έχοντα. Κάποτε τα καταφέρναμε κάποτε όχι. Ένα θεσμικό βήμα, δηλαδή εκπροσωπώντας θεσμούς, και μάλιστα μέσα από μια εκλογική διαδικασία κατά την οποία σε επιλέγει απευθείας ο πολίτης, έχει πλέον εκείνα τα εργαλεία που εάν τα αξιοποιήσεις σωστά, μπορείς να μετατρέψεις τα λόγια σε πράξεις. Ήρθε λοιπόν αυτή η ώρα. Η επιλογή των Ευρωεκλογών δεν ήταν τυχαία. Στόχος μου είναι να υπηρετήσω την πατρίδα μου και σ’ ένα ευρωπαϊκό χώρο να αξιοποιήσω όλες εκείνες τις επαφές, όλες εκείνες τις εμπειρίες και ικανότητες που μου πρόσφερε η δημοσιογραφία στην επικοινωνία, γιατί μεγάλη σημασία έχει και ο τρόπος που επικοινωνείς πολιτικές για το καλό του τόπου σου και των πολιτών.\nΌλο και περισσότερες γυναίκες ασχολούνται με το χώρο της πολιτικής. Τι είναι αυτό που σας ώθησε να ασχοληθείτε με το χώρο;\nΟλοένα και περισσότερες γυναίκες θέλουν να ασχοληθούν. Δυστυχώς όμως τα στοιχεία λένε ότι πολλές γυναίκες ξεκινούν, αλλά στην πορεία φθάνουν ως ένα σημείο, καθώς ο συνδυασμός πολλαπλών ρόλων δεν τους επιτρέπει να προχωρήσουν. Για μια γυναίκα που είναι σύζυγος, μητέρα, εργαζόμενη απαιτείται πολλαπλάσια προσπάθεια, οργάνωση και προγραμματισμός για να αντεπεξέλθει επάξια στις απαιτήσεις της πολιτικής. Για μία γυναίκα απαιτούνται περισσότερες θυσίες. Αυτό πρέπει να αλλάξει. Απαιτούνται περισσότερα κίνητρα και στήριξη της γυναίκας από την πολιτεία, ώστε συγκριτικά με τους άντρες να έχουν τουλάχιστον ίσες ευκαιρίες ανέλιξης.\nΉταν όνειρο ζωής η ανάμειξή σας με την πολιτική;\nΌχι. Ήταν κάτι το οποίο καλλιεργήθηκε μέσα από την ενασχόλησή μου με τα κοινά, στο δημοσιογραφικό περιβάλλον. Ήμουν πάντα πολιτικοποιημένη, αλλά ποτέ κομματικοποιημένη, παρόλο που προέρχομαι από μια οικογένεια που ήταν.\nΠλησιάζοντας προς τις Ευρωεκλογές, ποια είναι εκείνα τα θέματα που θα σας απασχολήσουν περισσότερο;\nΠροτεραιότητα είναι η σωστή προώθηση του εθνικού μας θέματος, ως προβλήματος τουρκικής εισβολής, κατοχής και εποικισμού, η σωστή, συνεχής κι επίμονη διαφώτιση για το στόχο μιας λύσης, που απελευθερώνει και επανενώνει την Κύπρο μας βάσει ευρωπαϊκών αρχών. Παράλληλα, η αναχαίτιση οποιασδήποτε προσπάθειας αναβάθμισης του ψευδοκράτους ή υπόσκαψης της Κυπριακής Δημοκρατίας. Ακολούθως η θέση της Κύπριας γυναίκας και η διεκδίκηση ίσων ευκαιριών ανέλιξης. Η στήριξη της μικρομεσαίας τάξης, η οποία έχει πληγεί και κινδυνεύει με αφανισμό λόγω της διαχείρισης της οικονομίας μας των τελευταίων 11 ετών. Η στήριξη των νέων μας γενικά και ειδικά των νέων επιστημόνων με προσανατολισμό στους τομείς της έρευνας και της καινοτομίας, όπου ως Κύπρος είμαστε πολύ πίσω. Η στήριξη των ανέργων, κάθε ηλικίας, για ποιοτικά σωστή μείωση της ανεργίας. Δημιουργώντας εργαζομένους-δούλους των 500 ευρώ το μήνα μπορεί να ρίχνουμε τους αριθμούς, αλλά δημιουργούμε άλλα σοβαρότερα προβλήματα στον κοινωνικό ιστό. Επενδύσεις που θα δίνουν στον κάθε άνεργο δουλειά και την ευκαιρία να εργασθεί στον τομέα που σπούδασε και να εξασφαλίζει την ανάλογη και αξιοπρεπή αμοιβή. Επίσης, τα παραδείγματα άλλων χωρών στην αποτελεσματική αντιμετώπιση προβλημάτων στην παιδεία, την υγεία και τη στεγαστική πολιτική, μέσα από τα εργαλεία που παρέχουν οι δομές και η λειτουργία του Ευρωκοινοβουλίου και η αποτελεσματική διεκδίκηση των κατάλληλων για την Κύπρο χρηματοδοτήσεων και άντληση κονδυλίων από ευρωπαϊκά ταμεία.\nΘεωρείτε ότι ο χώρος της πολιτικής είναι ανδροκρατούμενος;\nΑνδροκρατούμενο είναι το «ρετιρέ» της πολιτικής, όχι όλος ο χώρος. Όπως είπα και πριν, ενώ πολλές γυναίκες μπαίνουν στο χώρο της πολιτικής, πολύ λίγες έχουν ίσες ευκαιρίες για ανέλιξη στα κέντρα λήψεως αποφάσεων.\nΠιστεύετε ότι η γυναίκα στο χώρο της πολιτικής μπορεί να δώσει περισσότερα απ’ ό,τι ένας άντρας;\nΗ προσφορά και οι ικανότητες ΔΕΝ είναι ζήτημα φύλου. Υπάρχουν ικανοί άνθρωποι. Το πρόβλημα είναι ότι η κοινωνία έχει αναθέσει στη γυναίκα πολλαπλούς ρόλους, οι οποίοι την αναγκάζουν σε πολλά ζητήματα να μένει πίσω. Για παράδειγμα, σε κάθε συνέντευξη που παραχώρησα το τελευταίο διάστημα με ρωτούν: Εάν εκλεγείς, τι θα κάνεις με τα παιδιά σου; Και απαντώ: Είναι όλα διευθετημένα, ώστε ο ένας ρόλος να μη σκιάζει τον άλλον. Χρειάστηκε πολλή οργάνωση ώστε να βρω εκείνη τη χρυσή τομή και το καταφέραμε ως οικογένεια. Όλα έχουν κανονιστεί. Αυτό όμως που με προβληματίζει είναι γιατί αυτή η ερώτηση δεν υποβάλλεται σε άνδρες ανθυποψηφίους μου, που επίσης τυχαίνει να έχουν ανήλικα παιδιά…\nΠόσο συμφωνείτε ή διαφωνείτε με την παρακάτω ρήση: «Στην πολιτική εάν θέλεις να ειπωθεί κάτι, ρώτα έναν άντρα, εάν θέλεις να γίνει κάτι, ρώτα μια γυναίκα». (Μάργκαρετ Θάτσερ)\nΕίναι πολύ κοντά στην αλήθεια, αλλά όχι απόλυτο, διότι, όπως προανέφερα, το φύλο δεν είναι το κριτήριο της ικανότητας ενός ανθρώπου. Η αλήθεια αυτής της αναφοράς βρίσκεται στο αποτέλεσμα της συνεχούς «εκπαίδευσης» μιας γυναίκας στο στίβο της ζωής -εν αντιθέσει με έναν άνδρα- στο να συνδυάζει αποτελεσματικά πολλαπλούς ρόλους. Αναγκάζεται να είναι πιο πρακτική, δεν έχει το χρόνο που έχει ένας άνδρας και εάν δεν δώσει προτεραιότητα στις πράξεις, το αποτέλεσμα αργεί.\nΣημαντικοί άνθρωποι έχουν σημαδέψει καθοριστικά τη ζωή μου και ως πρότυπα και ως αντι-πρότυπα. Ο καθένας και η καθεμία για διαφορετικούς λόγους.\nΠοιαν αλλαγή θέλετε να κάνετε, ώστε αυτή να έχει θετικό αντίκτυπο στην κοινωνία;\nΔια του παραδείγματος κι εμπράκτως, να κάνουμε πιο ανθρωποκεντρική την άσκηση πολιτικής. Η πολιτική, είτε την αποδεχόμαστε είτε την απαξιώνουμε, θα είναι πάντα εκεί και θα παίζει καθοριστικό ρόλο στις ζωές μας. Με το να γυρίζουμε απλά την πλάτη δεν πετυχαίνουμε τίποτα.\nΤι δεν έχουμε πράξει όσον αφορά το μέλλον μας στην Ευρώπη;\nΜπορώ να σου ετοιμάσω μία πολυσέλιδη διατριβή για να απαντήσω αυτήν την ερώτηση! Ας αρχίσουμε από το να συνειδητοποιούμε ότι το μέλλον μας στην Ευρώπη εξαρτάται πλήρως από το μέλλον της ίδιας της Ευρώπης. Οι κακές πρακτικές στην άσκηση πολιτικής των τελευταίων ετών, όχι μόνο στην Κύπρο αλλά κι ευρύτερα, έχουν «εκκολάψει» ακραία στοιχεία και πραγματικά δεν ξέρουμε ποια Ευρώπη θα ξημερώσει την 27η Μαΐου. Δεν έχουμε μάθει από την ιστορία μας, ως Κύπριοι και ως Ευρωπαίοι, ότι ο φανατισμός και οι ακρότητες δεν αφήνουν κανένα κερδισμένο. Απελπισμένοι όλοι στις δυσκολίες της ζωής, συγχύζουμε την αγωνιστική διεκδίκηση αλλαγών που αποκαθιστούν τις αδικίες με την «άτακτη» ανατροπή, η έκβαση της οποίας σε κάθε στιγμή της ιστορίας έφερνε περισσότερο πόνο.\nΟι θεσμοί και οι διαδικασίες έχουν αναβαθμιστεί και αυτό ναι, ισχύει. Δυστυχώς όμως δεν ήταν αρκετές ώστε να κινήσουν το ενδιαφέρον του πολίτη, με αποτέλεσμα να έχουμε κάθε φορά ολοένα και μεγαλύτερη αποχή. Όχι μόνο στην Κύπρο. Πολύ σωστά ο πολίτης κρίνει, βάσει δημοσκοπήσεων, ότι η προσωπικότητα ενός υποψηφίου παίζει μεγάλο ρόλο. Η Κύπρος εκπροσωπείται από μόνο έξι ευρωβουλευτές. Συνεπώς στις 705 αυτές οι έξι φωνές πρέπει να ακούγονται πιο ισχυρά. Αυτοί οι έξι εκπρόσωποι έχουν επιφορτισμένο ρόλο να διαδραματίσουν. Ο ρόλος τώρα του πολίτη είναι εξίσου σημαντικός. Αυτό που πρέπει να προβληματίζει τον καθένα από εμάς είναι να μην επιτρέπουμε στους λίγους να αποφασίζουν για όλους μας. Ένα πολύ μεγάλο ποσοστό των νομοθεσιών που ορίζουν την καθημερινότητά μας πηγάζει από το ευρωπαϊκό δίκαιο. Έχουν ρόλο οι πολίτες και όταν η δική τους δύναμη είναι θάλασσα, η δική μας θέληση γίνεται βράχος.\nΜΑΡΙΝΑ ΝΙΚΟΛΑΟΥ / ΥΠΟΨΗΦΙΑ ΕΥΡΩΒΟΥΛΕΥΤΗΣ ΑΚΕΛ\nΥπάρχει ένας στίχος του Οδυσσέα Ιωάννου που λέει κάτι απλό και αυτονόητο: Τώρα θα γίνουμε εμείς αυτό που περιμένουμε. Όλα όσα θέλουμε να αλλάξουν στην Ευρώπη και στην Κύπρο και αφορούν όλους μας δεν αρκεί να τα υποδεικνύουμε, δεν αρκεί να τη στηλιτεύουμε. Πρέπει να κάνουμε κάτι γι’ αυτό. Θα μπορούσα να αναφέρω πολλά παραδείγματα, θα αρκεστώ μόνο σε κάποια που αφορούν τις γυναίκες. Τα εργασιακά δικαιώματα, το χάσμα αμοιβών μεταξύ ανδρών και γυναικών, η προστασία της μητρότητας, η προάσπιση των δικαιωμάτων της γυναίκας γενικότερα είναι θέματα που απασχολούν το Ευρωπαϊκό Κοινοβούλιο. Το θέμα είναι αν θα αφήσουμε να συζητούν για εμάς χωρίς εμάς. Πιστεύω ότι είναι καιρός να πάρουμε θέση για τα θέματα που μας αφορούν. Γι’ αυτό και μπήκα, μαζί με τους συνυποψηφίους μου, σε αυτή τη διαδικασία.\nΠροέρχομαι από έναν πολιτικό χώρο που ξεκίνησε με τις γυναίκες και στην εκατοντάχρονη σχεδόν πορεία του γυναίκες βρίσκονταν και στη βάση και στην κορυφή του. Το 1926 ήταν σκανδαλώδες αν μια γυναίκα βρισκόταν οπουδήποτε αλλού εκτός από την κουζίνα και την κρεβατοκάμαρά της. Και όμως, τότε το ΑΚΕΛ είχε γυναίκα ανάμεσα στα ιδρυτικά του μέλη και άλλες πολλές γυναίκες που συμμετείχαν ενεργά και από θέσεις ευθύνης στο κίνημα. Είναι επίσης χαρακτηριστικό ότι η πρώτη γυναίκα που εξελέγη στην τοπική αυτοδιοίκηση προερχόταν από το ΑΚΕΛ. Όλες αυτές οι γυναίκες βγήκαν μπροστά και μάλιστα σε νεαρή ηλικία. Ασφαλώς κάποιος θα διερωτηθεί: Είναι το φύλο το αποκλειστικό κριτήριο; Όχι, δεν είναι. Το θέμα είναι οι πολιτικές θέσεις που εκφράζει ο καθένας. Όμως οι γυναίκες μπορούν και πρέπει να έχουν φωνή στα κέντρα λήψης αποφάσεων. Ασχολήθηκα με την πολιτική από τα φοιτητικά μου χρόνια, ακριβώς γιατί πίστευα ότι έπρεπε να κάνω και εγώ κάτι για να αλλάξουν όσα ονειρεύομαι να αλλάξουν.\nΌχι. Τώρα ζω στις Βρυξέλλες. Όνειρο ζωής για εμένα όμως παραμένει μια άλλη-διαφορετική Κύπρος. Επανενωμένη, ευημερούσα, που να είναι μια γέφυρα ειρήνης όλη την περιοχή και παράδειγμα μιας ανοικτής και ανοικτόμυαλης κοινωνίας. Μια χώρα με σύγχρονη παιδεία και υγεία, με πρόσφορο έδαφος για την προαγωγή των δικαιωμάτων του ανθρώπου, του σεβασμού στο περιβάλλον, χωρίς διακρίσεις, χωρίς τείχη στη γη και στα μυαλά των ανθρώπων της. Όλα αυτά περνούν μέσα από την πολιτική, γι’ αυτό και πιστεύω ότι ειδικά εμείς οι νέοι ανθρώπου πρέπει να είμαστε συμμέτοχοι.\nΌλα τα θέματα που απασχολούν περισσότερο την πλειοψηφία της κυπριακής κοινωνίας και φτάνουν μέχρι το Ευρωπαϊκό Κοινοβούλιο.\nΠώς είναι για μια γυναίκα να συνδυάζει την καριέρα της με το ρόλο τής συζύγου-μητέρας;\nΔεν ξέρω. Φαντάζομαι ότι είναι δύσκολο. Σε κάθε περίπτωση, το πιο δύσκολο για μια γυναίκα, για την κάθε γυναίκα, είναι να νικήσει τα στερεότυπα και να ζήσει ευτυχισμένη με τις επιλογές της. Σίγουρα τα δύσκολα είναι αλλού. Στη ζωή της γυναίκας που παλεύει να ανταποκριθεί σε όλους τους ρόλους και δουλεύει δωδεκάωρα, ακόμα και τις Κυριακές. Στη ζωή της γυναίκας που δεν θέλει να επιστρέψει στο σπίτι της, γιατί η βία είναι η καθημερινότητά της εκεί, που δεν έχει σε ποιον να τα πει, που φοβάται να κάνει το βήμα και να γλιτώσει από την κόλαση, που δεν μπορεί να σπάσει τον κύκλο. Στη ζωή της γυναίκας που αντιμετωπίζει την κοινωνική πίεση και τα «πρέπει», ενώ παλεύει να γίνει μάνα, ενώ φορτώνεται ορμόνες για να το πετύχει. Στη ζωή της γυναίκας που προσπαθεί μόνη της να μεγαλώσει τα παιδιά της, στη ζωή της γυναίκας που παλεύει με τον καρκίνο, στη ζωή της γυναίκας που ξενυχτά στα νοσοκομεία παλεύοντας για το παιδί της, στη ζωή της γυναίκας που οι συνθήκες ματαίωσαν τα όνειρά της, στη ζωή της γυναίκας που την φόρτωσαν με δεκάδες κοινωνικές επιταγές και την υποχρεώνουν να δηλώνει ευτυχισμένη, ακόμα και όταν δεν είναι.\nΔε νομίζω ότι κάποιος μπορεί να υποστηρίξει το αντίθετο. Το θέμα όμως είναι ποιες πολιτικές προτείνουμε για να αλλάξει το τοπίο. Πώς απελευθερώνουμε τα χέρια της γυναίκας για να μπορέσει να ασχοληθεί με τα κοινά. Εδώ δεν έχει να κάνει με την καλή θέληση ή τις αντιλήψεις του καθενός, αλλά με συγκεκριμένες πολιτικές που το κράτος οφείλει να προωθήσει.\nΗ ιστορία είναι γεμάτη από παραδείγματα που μπορούν να ενισχύσουν αυτή την άποψη αλλά και να την καταρρίψουν. Το φύλο δεν είναι το αποκλειστικό κριτήριο. Αν το πιστέψουμε αυτό, θα είναι ισοπεδωτικό και άδικο για τα εκατομμύρια ανδρών και γυναικών που αγωνίστηκαν για την ελευθερία της πατρίδας τους, για την πρόοδο της ανθρωπότητας και έδωσαν μέχρι και τη ζωή τους για τα ιδανικά και τους αγώνες τους.\nΠόσο συμφωνείτε ή διαφωνείτε με την παρακάτω ρήση: "Στην πολιτική εάν θέλεις να ειπωθεί κάτι, ρώτα έναν άντρα, εάν θέλεις να γίνει κάτι, ρώτα μια γυναίκα". (Μάργκαρετ Θάτσερ)\nΤο θέμα είναι τι κάνει ο καθένας. Ας πάρουμε για παράδειγμα την κα Θάτσερ. Έκανε όντως πολλά. Αλλά τι έκανε; Απάλλαξε τους λίγους από τη φορολογία, αλλά έλιωσε τους πολλούς με έμμεσους φόρους. Με τις πολιτικές της απογείωσε τον πληθωρισμό και την ανεργία και έθεσε τη Βρετανία σε μια σκληρή περίοδο ύφεσης, τη σκληρότερη μεταπολεμικά. Ιδιωτικοποίησε μέχρι και το Διαστημικό Πρόγραμμα της Βρετανίας! Επιμένω ότι το φύλο δεν είναι και δεν πρέπει να είναι το αποκλειστικό κριτήριο.\nΤην λένε Αντρούλα Χριστοφίδου. Δεν θα την δείτε στις κοσμικές στήλες ούτε στις λαμπερές εκδηλώσεις. Είναι πρόεδρος του Cyprus Stop Trafficking και τη θαυμάζω για την επιμονή και το σθένος της να παλεύει ενάντια στην εμπορία ανθρώπων και να σώζει καθημερινά πολλές βασανισμένες γυναίκες που προσπαθούν να γλιτώσουν από τη βία και την εκμετάλλευση, πολλές φορές με προσωπικό κόστος.\nΘέλω να παλέψουμε όλοι μαζί για να προωθήσουμε πολιτικές για τα παιδιά. Για την παιδεία, την υγεία, την ολόπλευρή στήριξή τους ώστε το αύριο να είναι ελπιδοφόρο.\nΔεν ασχολούμαστε με αυτήν. Νομίζουμε ότι είναι κάτι τόσο μακρινό, ενώ δεν είναι. Ευρώπη είμαστε εμείς, είμαστε και εμείς. Και γι’ αυτό πρέπει να έχουμε λόγο στο τι συμβαίνει και στο τι αποφασίζεται.\nΑναμφίβολα. Όμως πιστεύω ότι ο κάθε ευρωβουλευτής αναβαθμίζει το ρόλο του με τη σκληρή δουλειά που οφείλει ο ίδιος να κάνει μαζί με την ομάδα του για να τιμήσει τη στήριξη που του δόθηκε.\nΤΖΩΡΤΖΙΑ ΚΩΝΣΤΑΝΤΙΝΟΥ-ΠΑΝΑΓΙΩΤΟΥ / ΥΠΟΨΗΦΙΑ ΕΥΡΩΒΟΥΛΕΥΤΗΣ ΔΗΣΥ\nΕπειδή πραγματικά πιστεύω ότι μπορώ να προσφέρω στην πατρίδα μου. Επιπλέον, η πολιτική χρειάζεται αλλαγή. Χρειάζεται εκσυγχρονισμό στον πολιτικό λόγο, στις ιδέες και στις πρακτικές. Η κοινωνία των πολιτών έχει τη δύναμη με την ψήφο της να αλλάξει και να εκσυγχρονίσει την πολιτική, εμβολιάζοντάς την και με νέα δυναμικά πρόσωπα. Πιστεύω στην ενωμένη Ευρώπη και στις θεμελιώδεις αξίες της. Έχοντας σπουδάσει Ευρωπαϊκό Δίκαιο και ζώντας εδώ και 17 χρόνια ως επαγγελματίας μέσα στην ενιαία ευρωπαϊκή αγορά, γνωρίζω από πρώτο χέρι ποιες είναι οι αρχές, τα συμφέροντα και οι προτεραιότητές μας. Πιστεύω ότι η Ευρώπη σήμερα χρειάζεται κοινό όραμα και κοινή συλλογική δράση. Να κινηθούμε όλοι οι Ευρωπαίοι προς τα μπρος ΣΥΓΧΡΟΝΙΣΜΕΝΑ, και τότε η αλλαγή θα έρθει.\nΗ πολιτική και το μέλλον του τόπου μας δεν θα έπρεπε να είναι θέμα φύλου, νομίζω όλοι συμφωνούμε σε αυτό. Ήμουν πάντα πολιτικοποιημένο άτομο με άποψη, από τα φοιτητικά μου χρόνια μαζί με τους συμφοιτητές μου στην Αθήνα. Η αλήθεια είναι ότι με την επιστροφή μου στην Κύπρο συνέχισα να ενδιαφέρομαι και να συμμετέχω στα πολιτικά δρώμενα, όμως επέλεξα για πολλά χρόνια να αφοσιωθώ στην οικογένεια και την απαιτητική καριέρα μου. Η τιμητική πρόταση του προέδρου Αβέρωφ Νεοφύτου πριν κάποιους μήνες να αναλάβω ως αναπληρώτρια εκπρόσωπος Τύπου του ΔΗΣΥ και γραμματέας Πολιτικού Εκσυγχρονισμού με έφερε αντιμέτωπη με το εξής δίλημμα: Να επενδύσω ώρες και κόπο με πιθανό κόστος στην επαγγελματική μου καριέρα και στερώντας χρόνο από την οικογένειά μου ή να παραμείνω στις πιο πίσω γραμμές; Όμως δεν είμαι ούτε και υπήρξα ποτέ κριτής του πληκτρολογίου. Όραμά μου, όσο μακρινό και αν ακούγεται, είναι η Κύπρος να γίνει ένα ευρωπαϊκό κράτος - πρότυπο! Έγνοια μου είναι οι δύο μου κόρες να μεγαλώσουν σε μία χώρα όπου θα έχουν ίσες ευκαιρίες για να παλέψουν για όσα θα ονειρευτούν. Για να το πετύχουμε αυτό πρέπει να πρώτα να γίνει ένα restart. Ένα restart στον τρόπο σκέψης μας, στη νοοτροπία μας, στον τρόπο αντιμετώπισης των συνανθρώπων μας και απαλλαγμένοι από τα πάθη και τα λάθη του παρελθόντος, να εκσυγχρονίσουμε το κράτος μας και να προχωρήσουμε με τις τολμηρές μεταρρυθμίσεις και τομές.\nΔεν θα το έλεγα (γελά)! Το να ονομάζεις κάτι σαν όνειρο ζωής το αντιλαμβάνεσαι όταν αυτό κάνει τον κύκλο του και έχεις πια πετύχει όσα ήθελες. Όνειρο ζωής για μένα θα έλεγα ότι είναι να συμβάλω όπως εγώ μπορώ, σε μια καλύτερη κοινωνία. Θα προσπαθήσω μέσα από μικρές χειροπιαστές ενέργειες να αλλάξω προς το καλύτερο ό,τι μπορώ, όπου μπορώ. Οι Beatles είχαν πει κάποτε “WE ALL WANT TO CHANGE THE WORLD!”. Εγώ είμαι λίγο πιο σεμνή από αυτό!\nΘα επικεντρωθώ στα θέματα που γνωρίζω καλά. Άλλωστε ζούμε στην εποχή της εξειδίκευσης και της εμπειρίας. Αν οι Κύπριοι πολίτες μού κάνουν την τιμή να εκλεγώ ευρωβουλευτής, θα προσπαθήσω να προωθήσω θέματα που αγγίζουν την καθημερινότητα των συμπολιτών μου. Οπόταν, βάσει και της επαγγελματικής μου ιδιότητας ως δικηγόρου και της μορφωτικής μου κατάρτισης ως κατόχου μεταπτυχιακού στο Ευρωπαϊκό Δίκαιο, θα επικεντρωθώ ειδικά στα θέματα που μας αφορούν ως Κύπρο σε κρίσιμο βαθμό. Δηλαδή στα θέματα Μετανάστευσης και Πολιτικού Ασύλου, Επιχειρηματικότητας, Προώθησης των Επενδύσεων και της Φορολογίας, στον τομέα της Απασχόλησης, Ανάπτυξης και καταπολέμησης της Ανεργίας, στην προώθηση της Κοινωνικής Δικαιοσύνης, δηλαδή την καταπολέμηση κάθε είδους διακρίσεων, και στην προώθηση της ισότητας των φύλων. Και τέλος σκοπεύω να συμμετέχω ενεργά στην προστασία των δικαιωμάτων του παιδιού, για τα οποία ως μητέρα έχω ιδιαίτερη ευαισθησία.\nΠώς είναι για μια γυναίκα να συνδυάσει την καριέρα της με το ρόλο της συζύγου-μητέρας;\nΔεν νομίζω να έχει απευθυνθεί ξανά παρόμοια ερώτηση σε άνδρες υποψηφίους που είναι παράλληλα σύζυγοι και πατέρες! Είναι αλήθεια πως η καθημερινότητα και για τα δύο φύλα γίνεται όλο και πιο απαιτητική, όλο και πιο πιεστική. Για μένα το μυστικό βρίσκεται στο να θέτεις ορθά τις προτεραιότητές σου. Έρχεται μια στιγμή που ο χρόνος απλώς δεν αρκεί. Είναι σε εκείνη την κρίσιμη στιγμή που οφείλεις να ζυγίσεις τα πράγματα και να επικεντρωθείς σε αυτό που έχεις και να κάνεις σωστό time-management. Για μένα προτεραιότητα έχει πάντα η οικογένειά μου. Εφόσον στο μέτωπο εκείνο έχω ισορροπία, έχω το χρόνο και τη δημιουργική διάθεση να ασχοληθώ με τα υπόλοιπα. Από εκεί μάλιστα αντλώ τη δύναμη και την έμπνευση και σε εκείνους οφείλω ό,τι έχω πετύχει μέχρι σήμερα. Στην αγάπη και την υποστήριξή τους.\nΜε το να ονομάζουμε έναν χώρο ως ανδροκρατούμενο, ή σε αντίθετη περίπτωση γυναικοκρατούμενο, είναι αυτό που δημιουργεί τα οποιαδήποτε στερεότυπα, τα οποία πρέπει να εξαλείψουμε. Είναι λυπηρό γεγονός το ότι οι γυναίκες υποεκπροσωπούνται. Γιατί άραγε υπάρχουν σχετικά λίγες γυναίκες σε ηγετικές θέσεις ενώ έχουν τόσο καλές επιδόσεις σε όλες τις βαθμίδες της εκπαίδευσης, όμως, στην Ευρώπη τού σήμερα, οι γυναίκες καταλαμβάνουν ανώτατα πολιτικά πόστα. Το Ευρωπαϊκό Κοινοβούλιο αγωνίζεται για να διασφαλίσει ότι θα ακούγεται η άποψη των γυναικών. Όμως, ακόμη υπάρχει πολύς δρόμος. Το Κοινοβούλιο ζητά συνεχώς ισόρροπη εκπροσώπηση των δύο φύλων στις εκλογικές λίστες για τις ευρωπαϊκές εκλογές. Εντούτοις, τα προγνωστικά για τις Ευρωεκλογές του Μάη λένε πως η Κύπρος δεν θα στείλει ούτε και μια γυναίκα Κύπρια Ευρωβουλευτή στις Βρυξέλλες. Αυτή είναι η Κύπρος που θέλουμε;\nΠιστεύετε ότι η γυναίκα στο χώρο της πολιτικής μπορεί να δώσει περισσότερα απ’ ό,τι ένας άνδρας;\nΣε καμία περίπτωση δεν θεωρώ πως η ικανότητα ενός πολιτικού κρίνεται με βάση το φύλο του. Μια ικανή γυναίκα πολιτικός μπορεί να δώσει εξίσου τη δική της μάχη για το καλό του τόπου και των πολιτών όπως ένας ικανός άνδρας πολιτικός. Για εμένα κριτήριο της ικανότητας ενός ατόμου είναι τα όσα προσφέρει, ο τρόπος που τα προσφέρει και ο λόγος. Ως μια νέα πολιτικός θα συμμετάσχω στο περιβάλλον αυτό με βάση τις δικές μου δυνάμεις, το δικό μου υπόβαθρο και γνώσεις με στόχο να πράξω το καλύτερο δυνατό.\nΗ συγκεκριμένη φράση ειπώθηκε από μία γυναίκα που για πρώτη φορά ανέλαβε ένα αξίωμα στο οποίο δεν είχε επανεκλεγεί κάποια άλλη γυναίκα, σε μια εποχή που η συμμετοχή των γυναικών στον πολιτικό χώρο δεν ήταν ακόμη διαδεδομένη, γι’ αυτό και το γεγονός του φύλου απασχόλησε την κοινή γνώμη αρκετά. Στην πολιτική, η πραγμάτωση ενός σκοπού δεν θα έπρεπε να κρίνεται απ’ το εάν αυτός που τον επιτυγχάνει είναι γυναίκα ή άνδρας. Κριτήριο πρέπει να είναι οι δυνατότητες και ο επαγγελματισμός του ατόμου στην επίτευξη αυτού του έργου.\nΠρότυπο για μένα είναι αυτός που ζει τη ζωή του στη βάση των αρετών και των αξιών τις οποίες θαυμάζω και που παλεύει μέχρι τελικής πτώσης για να πετύχει τους στόχους του, μένοντας όμως πιστός στις αρχές του. Για μένα, η αγάπη και η καλοσύνη είναι οι δύο υπέρτατες πανανθρώπινες αξίες. Αυτές που πιστεύω έχουμε ανάγκη οι άνθρωποι για να μπορούμε να συνυπάρχουμε και να πορευόμαστε μαζί σε αυτήν τη ζωή. Ανήκω, λοιπόν, σε αυτούς που πιστεύουν ότι η αγάπη είναι η ουσία της ζωής και η δυνατότερη σχέση που υπάρχει μεταξύ των ατόμων, η σχέση πάνω στην οποία βασίζονται η οικογένεια, η κοινωνία και το έθνος, και με αυτήν προκύπτουν άλλες σπουδαίες αρετές όπως η καλοσύνη, η φιλοπατρία, η συμπόνοια και η συγχώρεση. Όποιος άνθρωπος ζει τη ζωή του με αγάπη και καλοσύνη, είναι για μένα το πρότυπό μου.\nΠοιαν αλλαγή θα κάνετε, ώστε αυτή να έχει θετικό αντίκτυπο στην κοινωνία;\nΔεν θα δώσω προεκλογικές υποσχέσεις. Δεν με εκφράζει αυτό. Ξέρετε, έχουμε πραγματικά κουραστεί να ακούμε καθημερινά πολιτικά συνθήματα και υποσχέσεις και νομίζω ο κόσμος πλέον δεν τα πιστεύει κιόλας. Αυτό όμως που μπορώ να πω με σιγουριά είναι τι είδους πολιτικός θέλω να είμαι. Αν έβαλα ένα στοίχημα με τον εαυτό μου είναι να καταφέρω να παραγάγω σημαντικό έργο και να γίνω κομμάτι μίας προσπάθειας, η οποία θα πάρει τον τόπο σε μια νέα εποχή, χωρίς όμως να αλλοτριωθώ. Να μην αλλάξω τον τρόπο που ενεργώ και εκφράζομαι. Όσο σύνθετα και να σκέφτομαι, πάντα να μιλώ και να εκφράζομαι κατανοητά, απλά και έντιμα. Κάτι που αντιπαθώ στην πολιτική είναι το συνεχές αναμάσημα των ίδιων όρων και επιχειρημάτων. Επίκεντρο της πολιτικής πρέπει να είναι ο πολίτης. Αυτόν πρέπει να εξυπηρετεί η πολιτική. Και τότε κατ’ επέκτασιν θα εξυπηρετήσει και τον τόπο μας.\nΔεν έχουμε πιστέψει αρκετά στο ρόλο μας στην Ευρώπη και βιώνουμε τη συμμετοχή μας στην Ευρώπη μάλλον παθητικά. Η Ευρώπη είναι όμως ο φυσικός πολιτικός μας χώρος. Και όπως πράττουμε με την οικογένειά μας, θα πρέπει να προσπαθήσουμε να τον βελτιώσουμε. Να κάνουμε την Ευρώπη καλύτερη, να την φέρουμε πιο κοντά μας.Πολλοί θέτουν το ερώτημα «τι κάνει η ΕΕ για μένα;» Ο νέος σχεδιασμός Πολιτικής Προστασίας- RescEU είναι μια πολύ χειροπιαστή απάντηση στο ερώτημα αυτό, εμπνευστής και υπεύθυνος της οποίας είναι ο Κύπριος Επίτροπος Ανθρωπιστικής Δράσης Χρήστος Στυλιανίδης. Η ΕΕ βρίσκεται δίπλα στα κράτη-μέλη, δίπλα στους πολίτες που αντιμετωπίζουν κινδύνους. Ο νέος σχεδιασμός δείχνει το χαρακτήρα της ευρωπαϊκής αλληλεγγύης την ώρα μιας πραγματικής κρίσης. Η ΕΕ δεν είναι ανάγκη να είναι κάτι απόμακρο και αφηρημένο. Σε πείσμα κάθε ευρωσκεπτικιστή, η ΕΕ έχει τη δυνατότητα να παίρνει αποφάσεις που την φέρνουν πολύ κοντύτερά μας: από την εκδήλωση πυρκαγιάς, μέχρι την εκδήλωση ενός ατυχήματος από τη χρήση χημικών ουσιών. Αυτήν την Ευρώπη θέλουμε, αυτή η Ευρώπη μάς αξίζει και πρέπει να προσπαθήσουμε να την έχουμε.\nΤο Ευρωπαϊκό Κοινοβούλιο είναι το μοναδικό θεσμικό όργανο της Ευρωπαϊκής Ένωσης, το οποίο ψηφίζεται άμεσα και δημοκρατικά από τους Ευρωπαίους Πολίτες. Οπόταν είναι αδιαπραγμάτευτο δικαίωμα του καθενός από εμάς να ασκήσει αυτό το δικαίωμα που του παρέχεται και, μέσω αυτού, να ακουστεί η φωνή του στις Βρυξέλλες. Ως Ευρωπαίοι πολίτες δικαιούμαστε να έχουμε και λόγο και ρόλο και δεν υπάρχει ισχυρότερος τρόπος να είμαστε παρόντες στα κέντρα λήψεως αποφάσεων που μας επηρεάζουν. Οι περισσότεροι νόμοι που τίθενται σε ισχύ στη χώρα μας, είναι ενσωμάτωση ευρωπαϊκής νομοθεσίας που έχει ψηφίσει το Ευρωπαϊκό Κοινοβούλιο. Κι αυτό δεν αφορά μόνο νόμους αλλά και κονδύλια για νέους δρόμους, καθαρότερες παραλίες, έρευνα, παιδεία, αναπτυξιακή βοήθεια. Ειδικά για τον ΔΗΣΥ που συμμετέχει στην μεγαλύτερη πολιτική ομάδα της ΕΕ, το Ευρωπαϊκό Λαϊκό Κόμμα, η επιρροή είναι σημαντική. Η αποστολή ανθρώπων με ευρωπαϊκό όραμα θα αποτελέσει ένα ισχυρό όπλο για την πατρίδα μας στην καθημερινή προσπάθεια που γίνεται, ούτως ώστε να αποκομίσουμε τα μέγιστα δυνατά οφέλη.